Сурия ва Ўзбекистон ўртасидаги учрашув стадиони ўзгарди\n11:22 25 Апрел 2018\n17:11 20.03.2017 Ҳавола олиш\nБўлажак ўйинда Сурия номинал мезбон бўлгани ҳамда мамлакатда сиёсий беқарорлик ҳукмронлик қилаётгани сабабли ОФК ўйинни нейтрал зона - Малайзияда ўтказилишини таъминлаганди\nТОШКЕНТ, 20 мар — Sputnik. Ўзбекистон миллий терма жамоаси 23 март куни ЖЧ-2018 турнирига саралаш босқичи "А" гуруҳи 6-турида Сурия термасига қарши баҳс олиб борадиган учрашув стадиони ўзгарди. Бу ҳақда Ўзбекистон футбол федерацияси ахборот хизмати хабар берди.\nБўлажак ўйинда Сурия номинал мезбон бўлгани ҳамда мамлакатда сиёсий беқарорлик ҳукмронлик қилаётгани сабабли ОФК ўйинни нейтрал зона — Малайзияда ўтказилишини таъминлаганди.\n© Федерация Узбекистана по футболу\nЎзбекистон терма жамоаси Сурияга қарши тайёргарлик кўрмоқда\nМазкур беллашув Малайзиянинг Серембан шаҳридаги Tuanku Abdul Rahman Stadium стадионида бўлиб ўтиши режалаштирилганди. Бироқ стадион ўйинга тайёр бўлмагани учун Сурия-Ўзбекистон баҳси Малакка шаҳридаги Hang Jebat Stadium майдонида ўтказилади.\nЎйин вақти ўзгаришсиз қолган — учрашув маҳаллий вақт билан 20:00 (Тошкент вақти билан 17:00)да бошланади. Беллашувни бошқариб борадиган ҳакамлар гуруҳи ҳам ўзгармаган.\nЭслатиб ўтамиз, Ўзбекистон терма жамоаси ЖЧ-2018 саралаш босқичи "А" гуруҳи 5-туридан кейин 9 очко билан учинчи ўринда бормоқда. Сурия 5 очко тўплаган ҳолда тўртинчи ўринни банд қилиб турибди.


Президентимизнинг 2015 йил 6 майдаги “Тижорат банкларининг молиявий барқарорлигини янада ошириш ва уларнинг ресурс базасини ривожлантириш чора-тадбирлари тўғрисида”ги қарорида белгилаб берилган вазифаларнинг ижросини таъминлаш доирасида ўтказилган мазкур тадбирда республика Марказий банки ва тижорат банкларининг раҳбарлари, кредит ташкилотларини аудитдан ўтказувчи халқаро ҳамда маҳаллий аудиторлик компанияларининг масъул ходимлари қатнашди.\nТаъкидланганидек, мамлакатимизда юритилаётган самарали иқтисодий сиёсат молия-банк тизимининг барқарор ривожланишига мустаҳкам пойдевор яратмоқда. Натижада унинг иқтисодиёт тармоқлари равнақидаги мавқеи ошиб, реал сектор корхоналарини кредитлаш имкониятларини тобора кенгайтираяпти.\n— Ўзбекистон банк тизимининг капиталлашиш даражаси ва ликвидлилигини ошириш, Базель-III талабларини жорий этишга қаратилган ташаббусларини ижобий баҳолаймиз, — дейди агентликнинг Молиявий институтлар директори ўринбосари Анастасия Турдиева. — Президент Ислом Каромов томонидан яқинда имзоланган қарорда айни шу мақсаддаги устувор вазифалар белгилаб берилганидан хабардормиз. Юртингизда олиб борилаётган бундай тизимли ислоҳотлар банкларнинг капиталлашув даражаси ошиб боришида муҳим омил бўлмоқда. Бу, ўз навбатида, агентлигимиз томонидан ижобий баҳолаб келинмоқда. Бинобарин, банк тизимининг барқарор ресурс базаси ва тегишли банк назорати иқтисодий ўсиш жараёнида ижобий омиллардан бири ҳисобланади.\nМДҲга аъзо айрим мамлакатлар рейтингининг ёмонлашуви кузатилаётган ҳозирги мураккаб бир шароитда Ўзбекистон банк тизимининг иқтисодий таваккалчиликларга таъсирчанлиги “барқарор” деб баҳоланмоқда. Чунки соҳанинг молиявий барқарорлигини мустаҳкамлашга қаратилган аниқ мақсадли чора-тадбирлар кўрилаётгани туфайли банкларнинг жами капитали сўнгги беш йилда 2 мартадан ошиқроқ, ўтган йилнинг ўзида эса 25 фоиз ўсди. Банк тизими капиталининг етарлилик даражаси эса халқаро стандартлардан 3 баравар кўпдир. Бу Марказий банк томонидан банк назорати Халқаро валюта жамғармаси, Жаҳон банки ва банк назорати бўйича Базель қўмитасининг тавсияларига мувофиқ, илғор халқаро тажрибалар асосида узлуксиз ва ўз вақтида такомиллаштириб борилаётгани самарасидир.\nАнжуман давомида “Standard & Poor’s” агентлиги экспертлари томонидан рейтинг тақдим этиш мезонлари таҳлили, ўз кредит лаёқатлилигини баҳолаш, шунингдек, банк назорати бўйича Базель қўмитасининг Базель III стандартларини жорий қилиш тажрибаси тавсиялари ва уларнинг банклар рейтингига таъсири масалалари бўйича тақдимоти ҳам бўлиб ўтди.\nМазкур рукндаги бошқа мақолалар: « Самарадорлик омили\tЮқори натижага эришилди »


Смартфон билан бирга ишловчи ихчам ультратовуш ташхиси қурилмаси яратилди\nТехнология 00:42 / 10.02.2018 4609\nАҚШнинг Массачусетс технологик институти битирувчилари асос солган Butterfly Network стартапида интернет мавжуд бўлган жойда, қимматбаҳо ва катта ўлчамли қурилмасиз ультратовуш ташхиси амалга оширишга имкон берувчи технология яратилди. Бу технология билан ҳомилани, ўсимта ёки синишни кўриш тана ҳарорати ёки қон босимини ўлчаш каби осонгина амалга оширилади.\nҚурилма ўзидан кафт ўлчамидек келувчи, ультратовуш сканерни акс эттиради. У ёрдамида олинган сурат смартфондаги мобил дастурга, ундан эса булутли сақлагичга жўнатилади. Сақлагичдаги суратни исталган малакали мутахассис таҳлил қила олади.\nУшбу УТТ-қурилма тиббий муассасалар ва технологиялар билан муаммо мавжуд бўлган жойларда кўплаб ҳаётларни сақлаб қолиши мумкин.\nСтандарт УУТ-қурилма 15 минг доллардан 100 минг долларгача туради. Янги қурилма эса 2 минг доллар туради. iQ деб ном олган қурилма iPhone’га lightning разъёмига эга кабел ёрдамида уланади. Қурилма барча текширувлардан ўтиб, урологик, гинекологик ташхислар ҳамда юрак ва ошқозон-ичак соҳасини текшириш учун маъқулланган. Ушбу қурилма учун буюртмалар сони ўн мингдан ошиб кетган, илк қурилмалар мижозларга бир неча ойдан кейин етказила бошланади.\nУшбу қурилманинг илк фойдаланувчилари албатта УТТ билан ишланган шифокорлар бўлади. Бироқ бундай қурилма барча мутахассисликдаги шифокорларда пайдо бўлишига, кейинроқ эса қурилмадан беморларнинг ўзлари фойдаланишни ўрганиб олишлари ва у қон босимини ўлчовчи қурилма каби ҳар бир хонадонда бўлишига умид қилинмоқда.\n23:01 / 13.07.2018 101308


13:16 21.08.2020 (Янгиланган 13:21 21.08.2020)\nИншоот 1511 йилда Кахрие масжидига айлантирилган, худди Констинтинополь эгаллангач, Авлиё София собори масжидга айлантирилгани сингари.\nТОШКЕНТ, 21 авг - Sputnik. Туркия ҳукумати Истанбулдаги машҳур Авлиё Халоскор Черкови жойлашган Хора монастирини масжидга айлантиришга қарор қилди. Бу ҳақдаги қарор жума куни эрталаб ҳукумат газетасида эълон қилинган, деб хабар беради РИА Новости.\nХабарда айтилишича, 74 йил олдин музейга айлантирилган монастир Истанбулнинг Фотих туманида жойлашган.\nУ эрамизга қадар 534 йилда, яъни олтинчи асрда бунёд этилган ва Истанбулнинг энг кўхна тарихий обидаларидан бири саналади.\nИншоот 1511 йилда Кахрие масжидига айлантирилган, худди Констинтинополь эгалланганидан кейин Авлиё София собори масжидга айлантирилгани сингари.\nХора монастири 434 йил давомида масжид сифатида фойдаланилган ва вазирлик қарори билан 1945 йилда музейга айлантирилган.\nЭрдоған Айя-София ҳақида 9 та тилда куйланган қўшиқ клипини Twitter’да жойлаштирди\nТуркия олий маъмурий суди - Давлат кенгаши - 1945 йилдаги масжидни музейга айлантириш ҳақидаги вазирлик қарори ноқонуний бўлган, деб ҳисоблаб, уни 2019 йилда масжидга айлантиришга қарор қилган. Давлат кенгаши қарори, то бугунга қадар, яъни президент фармони эълон қилинмагунича ижро этилмаган.\nЭслатиб ўтамиз, жорий йилнинг июль ойида бутун жаҳонга машҳур, ЮНЕСКО Бутунжаҳон меросига кирувчи Айё София черкови масжидга айлантирилган эди.\nРоссия патриархи Туркия ҳукуматидан Айё Софияни музей мақомида сақлаб қолишни сўради >>>\n24 июль куни Айя-Софияда илк намоз адо этилди.\nАвлиё София черкови - Айё София византиялик насроний-император Юстиниан I томонидан асос солинган ва 537 йилнинг 27 декабрида очилган. Собор минг йилга яқин насронийлар оламидаги энг катта храм мақомини сақлаб келган. Усмонийлар томонидан Константинопольнинг забт этилиши ва Византия империясининг қулаши оқибатида 1453 йилда собор масжидга айлантирилган, аммо 1934 йилда замонавий турк давлати асосчиси Камол Отатуркнинг декрети билан бино музейга айлантирилган ва ЮНЕСКО Бутунжаҳон мероси рўйхатига киритилган.


Шуҳрат Абдураҳмонов: «Тожмаҳал Ҳиндистонга йилига 500...\nАндижон вилоятида бўлиб ўтаётган «Очиқ Андижон» инвестиция форуми доирасида вилоят ҳокими Шуҳрат Абдураҳмонов иштирокида матбуот анжумани бўлиб ўтди. Ҳоким форум ҳақида маълумотлар берди ва журналистлар саволларига жавоб қайтарди.\n— Ушбу форум Президент Шавкат Мирзиёев ташаббуси билан ташкил этилди. Ҳиндистонга қилган ташрифимиз давомида шундай ғоя пайдо бўлган эди.\nМенга берилган маълумотларга кўра форум доирасида шу вақтга қадар 250 миллион АҚШ долларилик шартнома имзоланди. Шунингдек, 40 миллион долларлик экспорт шартномаси ҳам имзоланган.\nАммо ҳозир биз ҳамма жойни гуллатиб қўйдик, деб мақтана олмаймиз. Имкон қадар кўплаб муаммоларни ҳал қилдик, аммо олдинда бизни кутиб тургани ҳам етарли. Инвестиция борасида таъмагирлик ҳолатлари ҳозир ҳам учраб турибди. Биз бунга қарши курашмоқдамиз.\n— Вилоятда муаммоли туманлар бор. Нима учун мана шундай инвестициялар ўша туманларга йўналтирилмаяпти?\n— Инвесторга энг аввало нима керак? Свет, газ, сув ва йўл. Афсуски вилоятдаги ҳар бир туманда ҳам инфратузилма яхши шаклланмаган. Вилоятда муаммолар ҳали етарли ва мана шундай форумлар ҳам муаммоларни ҳал қилиш учун ташкил этилган. Форум натижасида вилоятда 5 минг киши иш билан таъминланиши кутиляпти. Биз бутун вилоятни ривожлантириш учун иш олиб бормоқдамиз ва муаммоли туманларга ҳам инвестиция кириб боради. Шу муносабат билан журналистлар ва блогерлардан ушбу форумни тарғиб қилишларини сўрайман. Ҳозир матбуотнинг ўрни жуда ўсиб кетди. ОАВ ҳақида тўртинчи ҳокимият, деган гап бор.\n— Нима учун Ҳиндистон билан ҳамкорлик қилиш учун айнан Андижон вилояти танланди? Бунда қандайдир ғоявий жиҳат борми?\n— Президентимиз Шавкат Мирзиёев бежизга Ҳиндистон билан ҳамкорлик қилиш учун Андижонни танламади. Яхши биламиз, бизнинг халқларимиз ўзаро тарихий қадриятларга эга. Бобокалонимиз Заҳириддин Муҳаммад Бобур Андижондан бориб, Ҳиндистонда ўз давлатини тузган ва 300 йил бошқарган. Унинг авлодлари қурган «Тожмаҳал»ни кўриш учун ҳар йили Ҳиндистонга 20 миллион турист келади ва 25 доллардан тўлаб, томоша қилиш учун киради. Боболаримиз қурган «Тожмаҳал» Ҳиндистонга ҳар йили 500 миллион доллар пул олиб келади. Бизнинг бобомиз Бобур Ҳиндистонни Ҳиндистон қилган!\n— Инвесторлар вилоятга келаётган яхши, аммо уларнинг ҳуқуқларини ким ҳимоя қилади? Бунинг учун вилоят ҳокими сифатида нималар қиляпсиз?\n— Бу жуда тўғри савол. Илгари ҳокимларга фақат қишлоқ хўжалиги ишларини бошқарадиган одам сифатида қаралар эди. Ҳозир вазият тубдан ўзгарган. Кластерлар тизими йўлга қўйилгани учун қишлоқ хўжалиги ишлари бир тизимга йўналтирилди. Қачон илгари Андижон вилояти 29 кунда пахта режасини 102 фоизга бажарган эди? Мен ҳозир ҳоким сифатида бевосита инвесторлар билан ишлаш имкониятига эга бўлганман. Бир гапни айтаман, вилоятга бирорта инвестор мен билан суҳбатлашмай кирмайди. Мен уларнинг ҳар бирини шахсан қабул қиламан ва барча қулайликларни яратиш учун қўлимдан келган ишларни амага ошираман. Инвестор агар 50 минг доллар инвестиция киритса ҳам, унга барча шароитни яратамиз. Мен вилоят ҳокими сифатида ҳар бир инвесторга кафил бўламан!\nШуҳрат Абдураҳмонов Андижон вилояти\nЖамият 16/12, 11:08


ОТБ тез орада Ўзбекистонга 700та ўпка сунъий вентиляцияси аппаратини етказиб беради – O'zbekiston Milliy paralimpiya qo'mitasi\nОсиё тараққиёт банки пандемияга қарши курашда ҳукуматга кўмак беришда давом этиб, тиббий анжом ва ускуналар тўла навбатдаги юкни Ўзбекистонга тақдим этди. Бу ҳақда банкнинг Ўзбекистондаги ваколатхонаси Kun.uz’га маълумот берди.\n24 июль куни ЮНИСEФ орқали сотиб олинган 20та кислород концентраторлари Ўзбекистонга келтирилди. Бундан ташқари, Швейцария компанияси билан 19,5 миллион долларга тузилган иккита шартнома доирасида, биринчи 100та ўпка сунъий вентиляцияси аппарати17 июль куни Тошкентга етказиб берилди. Келгуси ҳафталарда яна 700та шундай аппарат келтирилади.\nЭслатиб ўтамиз, 1,56 миллион АҚШ доллари миқдорида ОТБ томонидан молиялаштирилган COVID-19 синовлари учун лаборатория жиҳозларининг аввалги тўплами 29 июнь куни Ўзбекистон Республикаси Санитария ва эпидемиология осойишталиги агентлигига топширилган эди.\n– Ушбу ускуна даҳшатли касалликдан азият чеккан инсонларнинг ҳаётини сақлаб қолишга ёрдам беради, – деди ОТБнинг Ўзбекистондаги ваколатхонаси раҳбари Синди Малвичини. – Бу ердаги вазият ҳали ҳам қийин. Биз мамлакатни ҳаётий зарур ускуналар билан таъминлаш учун астойдил ҳаракат қиламиз ва ушбу оғир дамларда Ўзбекистон халқини қўллаб-қувватлашга тайёрмиз.\nАввалроқ ОТБ ва Ўзбекистон ҳукумати коронавирус пандемиясининг салбий оқибатларини юмшатиш учун 500 миллион доллар миқдорида кредит тақдим этиш тўғрисида битим имзолаган эди


Бош сахифа > Янгиликлар > Истиқлол мўъжизаси\nҚалбларга сурур, завқ бағишлаб энг улуғ ва энг азиз байрамимиз — мустақиллигимизнинг 26-йили ҳам ҳурликнинг фараҳбахш насими билан кириб келмоқда. Бугун ҳар биримизнинг чеҳрамизда шодлик, шукроналик порлаб турибди. Ўтган қисқа вақт ичида эришган ютуқларимиз, амалга оширган улкан бунёдкорлик ишларимизда истиқлол мўъжизаси акс этиб турибди. Шундай дориламон кунларни бизга бахш этган буюк неъматни қадрлаб, асраб-авайлаб келаётган халқимиз бугун байрамни зўр шодиёналик билан нишонламоқда.\n30 август куни кўча ва хиёбонларни тўлдирган навоийликлар шаҳардаги Амфитеатр биноси томон ошиқдилар. Халқимизнинг энг буюк ва суюкли кунлари нишонланадиган байрамона безатилган муҳташам маскан шу куни шодлигу қувонч, ўйин-кулгилар билан тўлди.\nДавлатимиз мадҳияси янграганда ўзбекона эҳтиром ила қўлларини кўксига қўйган ёшу кекса унга жўр бўлди. Жиловлаб турилган қувончу шодликлар бинони ларзага келтирди.\nВилоят ҳокими, Олий Мажлис Сенати аъзоси К. Турсунов тантанали маросимни очар экан, ҳамюртларимизни қутлуғ айём билан қизғин табриклади, халқимиз томонидан амалга оширилган ишларни фахр билан таъкидлаб ўтди.\nЎтган йиллар давомида вилоят маркази, туман ва шаҳарларимиз, қишлоқларимиз қиёфасини ўзгартириб юборган ижтимоий, маданий ва маърифий объектлар, ишлаб чиқариш корхоналари бугун ўзгача кўрк бағишлаб турибди. Маҳалла, хонадон, кўча ва хиёбонлардаги ободлик, орасталик дилларга завқ бағишлайди.\nСўнгги йилларда шаҳримизда қад ростлаган, фарзандларимизнинг севимли масканига айланган "Ёшлар маркази", "Китоб дунёси", "Китоб олами" биноси, жаҳон андозаларига мос, миллийликни ўзида мужассам этган ижтимоий объектлар, замонавий кўп қаватли тураржой бинолари, чекка ҳудудларда қурилаётган арзон ва кўркам уйлар истиқлолимизнинг ҳақиқий мўъжизасидир.\nБайрам тантаналарига вилоятимиз ва пойтахтдан ташриф буюрган санъаткорлар янада завқ олиб кирдилар. Янграган куй-қўшиқлар ҳаяжону шодликларини ичига сиғдиролмаган ҳамюртларимизни даврага чорлади.\nБайрам шарафига отилган мушакларнинг турфа ранглари юлдузлар мисол самога сочилганда атроф яна бир бор севинчлардан ларзага келди.\nКўрилганлар сони: 4514


Ватан, кенгликларинг бағрида асил тулпорлар чопаверсин! - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Сентябр 2019\tКӯришлар: 1217\nулоқларнинг бош совринига даъвогарлардан бири бўларди. Шўролар даврида бошлиқ маъносини англатгувчи русча “старший” сўзи элатимиз томонидан ўзлаштирилиб, “старчи”га айланган. Бош чўпон, бош йилқибоқарлар номига қўшилиб, фалончи старчи, дея аталарди. Отамнинг умри деярли йилқибоқарлар бошчилигида ўтган бўлса-да, эл орасида номларига чопағон, чавандоз каби атамалар илова қилинарди.\nИлк бор бўйнига арқон тушган асов тойларни миниб, қўлга ўргатиш жараёнларига ҳам кўп гувоҳлигим бор. Йилқи тўдасидан ушлаб келинган лақай зотли ғунонлар ўз соҳиби каби озодликни хуш кўрувчи бўларди. Улар сувлиқни оғзига илдирмасликка жон-жаҳди билан тиришиб, устига солинган эгарни бир сакраб улоқтириб юбормоқчи бўлишарди, гўё. Кўплари мол каби ўкирар, кўзларидан худди ўт чақнарди. Хуллас, уларни қўлга ўргатиб, минги қилиш жараёни жуда узоқ давом этарди. Машаққат ила ювоштирилган тойлардан кўпинча улоқчи тулпорлар чиқарди. Бугунги техника тараққий этган замонда от ҳақида сўзлашим кимларгадир эриш туюлиши табиий. Аммо мен бир эл вакилиманки, бу элнинг амалий санъат шайдоларини лол этган каштачилик безаклари ва жаҳонга машҳур лақай зотли йилқиси мавжуд. Бу эл тўпори, содда кўринса-да, эътиқодига собитлиги, қонида ботирлиги ҳам бор. Шу соддасиёқ элнинг фарзанди эканлигимдан фахрлансам керак-да, айниқса, унинг отлари ҳақида ёзгим келади.\nСизга яна бир тулпор ҳақида сўзламоқчиман.\nКолхозлар энди ташкил этилаётган пайтлар. Оқбулоқ, Кўлбулоқ ва Бедек қишлоқлари бирлаштирилиб, “Янги йўл” колхози барпо этилди. 1942 йили мазкур колхозга кўлбулоқлик Қорахон исмли киши мансаб отига лойиқ топилиб, узангиси тўғриланди. Унинг елкасини офтоб иситиб, кўкрагини еллар ялайдиган бўлди. Янги раис тақимига ўн олти калибрли милтиқни босиб, адирма-адир кезиб хўжалик ишини юргизарди. Қорахон раис бир куни уйига қайси бир от заводидан ҳайбар тарлон бия етаклаб келди. Жонивор байтал бўғоз келган экан, раиснинг оғилида қулунлади. Қулуннинг туғилишини яхшиликка йўйган раҳбарнинг “даврига дов” тегиб, 1943 йили қоғоз ишларида нўноқликда айбланиб, лавозимидан четлатилди. Мол-мулки ҳисобланиб, хатга олинди. Тарлон бия қулуни билан колхоз отхонасига кўчди.\nКолхозга Оқбулоқ қишлоғидан Шами Лолаев раҳбарликни ўз зиммасига олди. Собиқ Қорахон раиснинг колхоз йилқисидаги тойи ғунон (уч ёшли) бўлганида куренг (тўқ қизил) тусга кирди. От биядан деганларидек, уч ёшли Куренгнинг келишган савлати от ишқибозлари кўнглига ғулғула соларди. Кишиларнинг кўпи урушда, чоллар, фронтдан қайтган ногиронлар қишлоқ эркаклари саналарди. Дўнан (тўрт ёшли) бўлган Куренг янада тўлишди. Тўрт ёшга кирган отнинг синини кўрган чоллар зотини суриштирарди. Дўнаннинг келиб чиқиши дўнғизўлдилик Жўрақул тўқсабонинг хоназотига тақаларди. Тўқсабонинг хоназот йилқиси ўз даврида мақтовга сазовор биялар ҳисобланиб, пойгачи отлар кўп чиқарди. Сталинободдаги (Душанбе) от заводи Жўрақул бойнинг минглаб йилқиси ҳисобига ташкил этилган.\nКолхоз отхонасидаги барча йилқи зотининг иссиқ-совуғига оқбулоқлик Бердиқул отбоқар жавобгар эди. У Куренгни маромига етказиб совутар, онда-сонда бўладиган пойгада ҳам ўзи чопарди. 1945 йили уруш тугаб, тўкинчилик бўла бошлаган, баъзи бир ўзига тўқ одамларнинг тўйи пойгасиз ўтмас эди. Янги йўл колхозининг оти Кўктош минтақасида бўладиган тўй пойгасида бирор чопқир отни олдига ўтказмаган Куренг колхоз номини кўтариб, фахрига айланган ягона пойгачи тулпор эди.\n1948 йили Спорт комитети томонидан лақай зотли отларнинг ишга қобилиятлилигини синаш учун республика бўйлаб 900 километрлик масофага пойга ташкил этилди. Янги йўл колхозидан Бердиқул отбоқар Куренг билан иштирок этди. Мусобақанинг фахрли биринчи ўрнига отга яхши қараганлиги учун Бердиқул чавандоз ва унинг оти Куренг лойиқ топилди ва Москвада республикалараро бўладиган пойгада иштирок этиши учун ҳужжатлаштирилди.\n1949 йили Бердиқул чавандознинг ўрнига иниси уруш қатнашчиси Нориқул борадиган бўлди. Шами раис таъбирича, Нориқул урушга борган, русчани добдиратар (эплаб гапирар) эмиш. Қишлоқ ўртасига чолу кампирлардан тортиб, гўдакларгача йиғилган. Куренг билан Нориқулни Россияга жўнатишаяпти. Ҳамма қиблага юзланиб, қўлларини дуога очган. Хилват бобонинг лаблари ҳаракатга келди. У Оллоҳнинг ёр бўлиши-ю, пирларнинг мададкор бўлишини сўради.\nСталинобод темир йўл вокзалидан жўнаган вагон ичида Куренг ётиб олди. Бу яхши хислат. Уч кунлик йўлда ўзини толиқтирмасдан манзилга етиб олади. Нориқул чавандоз ҳам отнинг бу қилиғини маъқуллади. Бу ўлкада ўтказилаётган пойга масофаси ўн километр эди. Мусобақа ташкил қилинган манзилга бориш учун иттифоқ республикаларидан йиғилган сара отлар яна поезд вагонига юкланди. Вагонма-вагон юрган Куренг пойгачи отлар мусобақанинг бошланғич чизиғига қатор бўлганида, пойгада чопишини англади шекилли, сувлиқни чайнаб, кўзлари марра излаб чақнай бошлади. Ўнта от қатор бўлгандан сўнг, чопишга буйруқ берилди. Учи-қийри - адоғи йўқ йўл узра чопаётган Куренг чавандознинг жиловни бўшатиши учун нуқул бош сермар эди. От устидаги чавандоз, бу тўй пойгаси эмас марранинг олислигини яхши билгани учун тизгинни маҳкам тутиб борарди. Йирик пойгада илк бор чопаётган Нориқул чопағонни ҳаяжон босган, бунинг устига ғалабага бўлган иштиёқ довдиратиб қўйганди. У, неча рақиб орқада қолди, олдинда қанча от борлигини эслай олмасди. От эса, ҳамон жиловли бошини сермагани сермаган. Олдинда чопиб бораётган жийрон отга ёнма-ён бўлганида рақиб чавандоз: “Ҳе онангни, сен босмач”, - деди. Нориқул чавандоз эса, унга тагидаги уловини бармоғида кўрсатди. Бу унинг: “Мени нега сўкасан, айб отингда?!” - дегани эди. Нориқул пойгачи рақиб чавандознинг сўкинганидан ва яна узоқда ҳилпираётган қизил байроқни кўриб сўнгги отдан ўтганини, маррага яқин қолганини англади-ю жиловни қўйиб юборди. Тоқалаб, марра узра довулдай тошиб келган Куренгни ихлосмандлар қуршаб олишди.\nБир ойдан сўнг, Нориқул чавандоз Куренг билан ватанга қайтди. Оқбулоққа кириб боришда, у отга тегишли медални Куренгнинг бўйнига осди. Ўзига тааллуқлисини гарданига илди...\n...Шўрчалик Худойназар раис ўғлига қилаётган суннат тўйидаги пойгага барча эшитганлар интиқ эди. Тўй кунининг тонги отди. Кутилган от ўйини Меркининг сойидан Шўрча қишлоғигача, яъни кун чиқишдан, кун ботар томондаги мезбон қишлоққача. Ора анча олис. Пойгачи отлар мусобақанинг бошланадиган томонига жўнаш учун ечилди. Ҳакамлар тайинланди. Шунда бир чол Куренгни кўргандан тенгдошларига юзланиб, “анаву от келибди, бугун Худойберди раиснинг Сумбулига биринчилик тегмайди”,-деди. Оқсоқолнинг сўзларини барча пойгачилар эшитди. Чопишга шайланиб, қатор турган учқур арғумоқларга, Куренгни яйдоқ миниб олган Бердиқул пойгачи назар солди. У ўзидан уч от наридаги Сумбулни кўрди.\nПойга бошланди, қатор отлар йўл талашиб чопиб борар, Бердиқул чопағон от жиловини белгиланган масофанинг ярмини босиб ўтгандан сўнг бўшатди. Жонивор Куренг отларни битта-битта териб ўта бошлади. Сўнги от Сумбул эди. Йўлни ҳеч бир отга бермай чопиб бораётган тулпордан Куренгнинг боши ўтганида жонвор Сумбул кишнаб юборди. Барча рақиб отлардан юз метрлар чамаси узилиб, довул бўлиб бораётган Куренг бирдан суриниб ўмбалоқ ошиб кетди. От устидан отилиб кетган Бердиқул чавандоз ўрнидан турган тулпорга ирғиб, осилмоқчи бўлди-ю, Куренгнинг олдинги оёғи осилиб турганини кўрди. Отнинг қўли (отнинг олдинги оёғи қўл ҳам дейилади) бир чуқурчага тушиб синиб кетган эди. Жонивор отнинг ҳалинчакдек чайқалиб турган оёғини кўрган Бердиқул чавандознинг кўзидан ёш тирқираб кела бошлади. Тулпор жониворнинг маррага қадалган кўзларидан тинимсиз ёш томчиларди. От бир силкиниб уст бошини қоққан бўлди-да, уч оёқлаб марра сари интилиб, соҳиби қўлидаги тизгинни силкиди. Шунда аламзада чавандоз ўкириб юборди. “Ҳа, уйинг куйгур фалокат-а, уйинг куйгур-а!”-дея отнинг оёғи тушган чуқурчани такаки этигида (чавандозлар этиги) товонлаб жон-жаҳд ила тепарди. Оёқ зарбидан чуқур лабидан муштдек-муштдек кесак кўчиб, чанг тўзғирди. У тепди, тепди, тепкилади. Сўнгра Куренгнинг бўйнига осилиб, елкалари силкиниб-силкиниб йиғлади. Чавандоз тенгсиз арғумоқнинг оёғига ачиниб бўзларди. Пойгада биринчи бор фалокат сабаб ютқазган отнинг кўзларида номусга қоришиқли аламли ёш оқар эди.\nМарра бошида барча пойга ихлосмандлари қаторида турган Шами раис Куренгнинг биринчи келишига ишонарди. Пойгачи тулпорлар яқинлашгач, ўз отини кўрмаган раис, фалокат юз берганини пайқади. Отнинг аҳволини кўргандан сўнг, чавандозга қарата “Жонворни керакли жойингга урибсан, қандай қилсанг қил, қишлоққа Куренг оёғида юриб борсин” - деди. Бу раиснинг номдор отга бўлган чексиз меҳри туфайли оғзидан чиқиб кетган қўпол сўзлар эди.\nОёғи синиқ отни Шўрча қишлоғига бир амаллаб олиб келган Бердиқул пойгачи майиб пойни синиқчи устага боғлатди. Ҳар бир туёққа кандик (чуқурча) қазиб, отнинг оёқлари туширилди. Қорин томонига кўҳна кигиз тўшалган чўлоқ отни асрай бошлади.\nКимдир отга кўз теккан, деди. Бошқаси фалокатни айблади. Оғзига кучи етмаганлардан бири “Бир қозон эт бўлса, сўйиб хомталаш қилиш кераклигини” айтди. Бердиқул пойгачининг кўзига сўнгги гапирган одам жуда хунук кўриниб, сўзлари ёқимсиз эшитилди. Кўнглига ҳали пойга бошланмасдан Куренгни мақтаган чолнинг кўзи тегдимикан, деган шубҳа дориди.\nОрадан қирқ кун ўтди. Донгдор тулпорнинг оёғи ғўр бўлиб битди. Бироқ у энди пойгага яроқсиз эди.\nШами раис томонидан гўштга топширилмай тирик қолган Куренг тулпор узоқ йиллар хўжалик хизматида бўлди.\nЯна бир оғиз сўз. От минган одам кўпгина касалликлардан фориғ бўлиши манбаларда келади, эл орасида қулоққа чалинади. От жониворнинг яна бир ажиб жиҳати - соҳибига ризқ тилаши. Бугунги ажабтовур ҳолда умргузаронлик қилаётган ҳаётимизга назар солсак, омадидан сармаст, ё мансабидан ҳаволанган каслар ўзга тугул, ўзига ҳам ҳалол луқма сўрашни унутган, “Ҳамиша куним шу - куним”. Йилқи жонивор ярим тунгача ўзига, айни фаришталар ризқ улашаётган пайт эса, соҳибига тангридан насиба сўрар экан. Беихтиёр: - «О, зийрак жонивор, бу не хислат, о-о, бу қандай иноят... сени шу зайл яратган Эгамга қуллуқ!... Қуллуқ!» - дегим келади.\nВатан, кенгликларинг бағрида асл тулпорлар чопаверсин!.. Чопишаверсин!..\nБиз уларга меҳр улашайлик, самимий меҳр!....\nБобом чопган отни эслаб,\nЮрагимни ғам тишлади.\nАнглагандай забун ҳолим\nДалада бир от кишнади.\nЁлғиз тулпор, менга таниш\nҚароғимда қолиб кетган\nМинг асрлар қоқ ичидан.\nСув ичгандинг момоларим\nҚалқиб турган ҳовучидан.\nҲуркиб кетдинг олисларга,\nМеҳрим чилвир узилгандай.\nЖонворим худди сендек\nЭлим насли бузилгандай...\nБугун: 26-06-2022 09:47:53


Ўзбекистон футбол ассоциацияси Европага вакил тайинлади\n28.06.2018 21:53 0 1423\nЕвропа футболини яқиндан ўрганиш, Европа футбол ассоциациялари ва кучли жамоалари билан ҳамкорликни янада кучайтириш мақсадида ЎФА Европада ўз вакилини тайинлашга қарор қилди. Бу ҳақда ЎФА матбуот хизмати хабар берди.\nДилшод Рўзметов Ўзбекистон футбол ассоциациясининг Европадаги вакили этиб тайинланди. Унинг Европадаги асосий вазифалари қуйидагилардан иборат бўлади:\nФутболчилар, мураббийлар, тиббиёт ходимлари ва менеджерлар тайёрлашнинг (кейинчалик Ўзбекистонда қўллашга мўлжалланган) замонавий Европа технологияси ва назорати услубларини ўзида акс эттирган тажриба ва маълумотларни тўплаш;\nЕвропа футбол федерацияларининг Ўзбекистон футбол ассоциацияси билан ҳамкорликка бўлган қизиқишлари ҳақидаги барча маълумотларни жамлаш;\nЎзбек футболининг рақобатбардошлик қобилиятини ошириш ва Ўзбекистон терма жамоаси ҳамда профессионал клубларининг нуфузли халқаро мусобақалардаги натижаларини яхшилаш мақсадида, тажрибали хориж экспертлари ва мутахассисларини Ўзбекистонда мастер класслар ўтказишга жалб қилиш;\nЎзбекистон футбол ассоциацияси ва халқаро футбол ташкилотларининг ўзаро амалий учрашувларини ташкил этиш ишларида иштирок этиш.\nМаълумот учун: Дилшод Рўзметов 1979 йилда туғилган. Жаҳон Иқтисодиёти ва Дипломатия Университетида таҳсил олган. Халқаро ҳуқуқ бўйича бакалавр ва магистр даражасига эга. Шунингдек, Бремен (Германия) Университетининг Европа ва Халкаро ҳуқуқ бўйича мастер даражали (LL.M.EUR) битирувчиси. Ўзбек, рус, инглиз ва немис тилларини мукаммал билади.\nЎФА Дилшод Рўзметов\nСпорт 25/06, 16:47\nСпорт 04/04, 09:33\n«Реал Мадрид» академияси раҳбарияти Ўзбекистонга қачон келиши маълум бўлди\nЁш актриса ҳалок бўлган ЙТҲ тафсилотлари маълум қилинди\nАрзон уй-жойлар нархи нега бирданига 40,1 фоизга оширилди? Расул Кушербаев Тошкент ҳокимига депутатлик сўрови юборди\nОнам рўмолидек азиз байроғим!\nУзоқ кутилган «Nokia 6.1 Plus» тақдим қилинди\n«Фахрий фуқаро» унвони. У Ўзбекистонга 200 минг АҚШ доллари киритган хорижликларга берилади\n#Трамп - 200\n#Путин - 114\n#Ўзбекистон - 919\n#Тошкент - 307\n#Франция - 123\n#ЮНИСЕФ - 16


АҚШ мактабида 15 ёшли ўқувчи отишма содир этди. Оқибатда уч киши ҳалок бўлди - Daryo\n14:12, 01.12.2021 14394\nАҚШнинг Мичиган штати Оксфорд шаҳридаги мактабда юз берган отишмада уч киши ҳалок бўлди, саккиз киши яраланди. Бу ҳақда Associated Press хабар берди.\nЎт очишда гумонланувчи — 15 ёшли мактаб ўқувчиси. 911 рақамига қилинган қўнғироқдан сўнг мактабга етиб келган полиция ўспиринни бир неча дақиқа ичида қўлга олган. Ҳужумнинг сабаблари ва ҳужумчининг исми маълум эмас.\nҲодисада 14—17 ёшли мактаб ўқувчилари ҳалок бўлган. Улардан бири шифохонага олиб кетилаётганда полиция машинасида жон берган. Жабрланганлар орасида — бир ўқитувчи ҳам бор, у елкасидан енгил жароҳат олган, айни пайтда касалхонадан чиқарилган. Қолган етти нафар ярадор ўқувчи шифохонада қолмоқда, баъзиларининг аҳволи оғир, дейилади хабарда.\nМаълум бўлишича, гумонланувчи ярим автоматик тўппончадан ўқ отган. Қуролни унга бир ҳафта олдин отаси сотиб олиб берган. Қўлга олингач, ўқувчининг ота-онаси полиция бўлимига бориб, унга терговчиларга ҳеч қандай кўрсатма бермасликни тавсия қилган.\nРасмийларнинг маълумотларига кўра, отишмадан бир кун олдин маҳаллий ижтимоий тармоқларда мактабга ҳужум қилиш ҳақида таҳдидлар пайдо бўлган.\n10 ноябрь куни Жанубий Дакота штатидаги Скотленд шаҳрида номаълум шахс кўча ўртасида отишма содир этганди. Ҳодиса оқибатида икки киши ҳалок бўлган, яна уч киши яраланган.\n18 октябрь куни Россиянинг Перм шаҳри яқинидаги Сарс қишлоғида 12 ёшли ўспирин мактабга ов карабини (қисқа стволли милтиқ) билан келиб, ўт очганди. Ҳодиса дарслар бошланишидан олдин юз берган, унинг натижасида ҳеч ким жабрланмаган. Ҳужумчи қўлга олинган.\nЭслатиб ўтамиз, 20 сентябрь куни Перм давлат миллий тадқиқотлар университети талабаси Тимур Бекмансуров олийгоҳ ҳудудига милтиқ билан кириб, йўлида учраган одамга ўқ уза бошлаган. Ҳодиса туфайли талабалар деразалардан ташқарига сакраган. Кўпчилик ўз синфхонасида баррикадалар қуриб ўралиб олган. Ҳужумчи камида 30 марта ўқ узган, тахминларга кўра, ўқлар Ҳуглу 12 калибрли силлиқ стволли қуролдан отилган. Оқибатда олти киши ҳалок бўлиб, 43 киши жабрланган.\nАҚШ Мудофаа вазирлиги ёнида отишма юз берди, бир полициячи ҳалок бўлди\nАҚШ Конгресси биноси олдидаги тўсиққа машина келиб урилди. Ҳайдовчининг ҳужуми туфайли полициячи ҳалок бўлди\n12:48, 08.01.2022 55262\n16:44, 10.01.2022 57477\n22:35 Бугун 2310\n22:14 Бугун 8785\n21:55 Бугун 4658\n21:40 Бугун 2458\n13:50, 16.01.2022 94423\n21:17, 15.01.2022 88109\n22:10, 15.01.2022 76696\n19:35, 16.01.2022 73268


Италянча соусда чучвара пиширамиз - Hidoyat.uz\nИталянча соусда чучвара пиширамиз\nАсосий саҳифа Жамият Пазандалик Италянча соусда чучвара пиширамиз\nЧоп этилди Iyul 6, 2020 Италянча соусда чучвара пиширамизda fikr bildirishni o'chirish\nУшбу таомни кечки овқатга истеъмол қилиш тавсия қилинади.\nТайёр чучваралар (одатий рецепт бўйича тайёрлашингиз мумкин) — 509 гр\nПиёз — 1 та\nПомидор — 2 та\nСаримсоқ пиёз — 1 та\nПишлоқ — 80 гр\nТомат пастаси — 240 мл\nЎсимлик ёғи — 5 ош қошиқ\nТуз, шакар, мурч\nМайда тўғралган пиёз ва саримсоқни ўсимлик ёғида қовуриб олинг.\nИкки дақиқадан кейин помидор ва томат пастасига сув қўшиб шарбат ҳолатига келтириб қўшинг.\nТуз, мурч, шакар солинг.\nЧучвараларни сувда пишириб олинг.\nПечга қўйишга мўлжалланган идишга соуснинг учдан икки қисмини солинг.\nУстига чучвараларнинг тенг ярмини солинг, қирғичдан чиқарилган пишлоқ қўшинг.\nАввал соуснинг қолган қисмини, кейин бўлса чучвараларнинг ярмини солиб яна пишлоқ сепинг.\nЗарли қандолат қоғоз билан идиш устини ёпинг ва 180 даража қизиган печга 25-30 дақиқага қўйинг.\nДунёда коронавирусни енгганлар сони 6 миллион нафардан ошди


Киберхавфсизлик янгиликми ёки янгиланган эскилик?! | Ўзбекистон Халқ демократик партияси\nКиберхавфсизлик янгиликми ёки янгиланган эскилик?!\n2022-02-18 11:24:06 939\nЯнварь ойининг бошида Марказий Осиё давлатларида ҳайратланарли воқеа рўй берди. Оммавий чироқ ўчиши натижасида одамларда турли фикрлар юзага келди. Ҳатто айрим кишилар бу киберҳужум, деган башоратлардан ҳам тийилмади.\nКиберхавфсизлик, киберҳужум. Булар аслида қандай маънони англатади? Техника асри инсониятга қатор имконият яратиб, турмуш тарзини осонлаштиришга, қулайликларга сабаб бўлди. Бироқ бу даврда турли таҳдидлар ҳам авж олгани рост. Шулардан бири интернет орқали ҳужумдир. Яъни, маълумотларнинг хавфсизлигига таҳдидлар ҳар онда мавжуд. Хоҳлаймизми, йўқми барчамизнинг ҳаётимиз бевосита технологияларга боғланиб қолган. Пластик карталардаги ёки банк ҳисоб рақамларидаги маблағларимиз ҳам ана шу техник имкониятлар натижасидир. Энди тасаввур қилинг, миллионлаб, ҳаттоки миллиардлаб маблағни жойлаштириш мумкин бўлган ҳисоб рақамингиздаги пуллар сониялар ичида йўқ бўлиб қолиши мумкин.\nАгар маълумотларга таянадиган бўлсак, бир йилда ер юзи иқтисодиёти киберҳужум натижасида 26 миллиард АҚШ долларидан ортиқроқ зарар кўради. Бу рақамлар ўсиши ҳам мумкинлиги инобатга олинса, хавфнинг қанчалик катталигини англаш қийин эмас. Киберхавфсизлик ахборот технологиялари оламида муҳим аҳамият касб этади. Чунки бугунги кунда киберҳужумлар тез суръатлар билан ривожланиб бормоқда. Йирик компаниялар, ҳукуматлар мазкур турдаги жиноятга қарши қатор чора-тадбирларни йўлга қўйган. Аммо киберхавфсизлик энг устувор масалалардан бўлиб турибди. Ҳатто кўпчилик учун муаммоларни юзага келтирмоқда.\nБундай киберҳужумларнинг мақсади одатда махфий маълумотларга кириш, уни ўзгартириш ёки йўқ қилиш учун уюштирилади. Фойдаланувчилардан пул ундириш ёки оддий бизнес жараёнларини бузиш ҳолатлари ҳам кузатилади. Киберхавфсизлик бўйича самарали чора-тадбирларни амалга ошириш бугунги кунда айниқса, қийин. Чунки одамлардан кўра кўпроқ қурилмалар мавжуд ва хакерлар тобора мураккаб ҳужум усулларидан фойдаланмоқда. Демак, ушбу таҳдидларга қарши курашиш чораларини ҳам кучайтириш лозим.\nКИБЕРХАВФСИЗЛИКНИНГ АФЗАЛЛИКЛАРИ НИМАДА?\nАввало, киберҳужумдан ҳимояланиш бўйича турли ташкилот ва компаниялар махсус дастурлар, тизимлар ва иловалардан фойдаланади. Бироқ бунинг ўзи ҳам хавфсизлик учун етарли ҳисобланмайди. Шу сабабли ҳар бир шахс энг оддий қоидаларга амал қилиши талаб этилади. Масалан, фойдаланувчи кучли паролларни танлаши лозим. Электрон почта қўшимчалари билан эҳтиёткор равишда ишлаш, маълумотларни захиралаш керак. Шу билан бирга, ижтимоий тармоқлардаги шубҳали ёки эгаси аниқ бўлмаган хабарларни очмаслик, уларга жавоб қайтармаслик, шахсий маълумотларни бегоналарга бермаслик ҳам ҳимояланиш саналади. Мутахассислар, шубҳали сайтлар, турли ахборот манбааларидан фойдаланмаслик, рўйхатдан ўтмасликни ҳам тавсия этади. Асосийси, киберхавфсизликнинг муҳим тамойиллари ҳақида кўпроқ билиб олган маъқул.\nКиберхавфсизликнинг яхши ёндашуви компьютерлар, тармоқлар, дастурлар ва маълумотлар учун бир неча ҳимоя қатламларини ўз ичига олади. Ташкилот киберҳужумларга қарши самарали ҳимоя воситаларини ўрнатиш учун керакли одамлар, жараёнлар ва технологияларни олиши керак.\nКиберхавфсизлик бўйича тадқиқотчилар ишидан барча одамлар ҳам фойда кўради. Ушбу тадқиқотчилар таркибига Талос жамоасининг 250 нафар олими киради, улар янги таҳдидлар ва киберҳужумларга ёндашувларни ўрганади. Улар заифликларни аниқлайди, кенгроқ аудиторияга киберхавфсизликнинг аҳамияти ҳақида маълумот беради ва очиқ манба воситалари хавфсизлигини мустаҳкамлайди. Уларнинг иши интернетни ҳамма учун хавфсизроқ қилади.\nБундан кўринадики, ташкилотлар ва шахсларни киберҳужумлардан ҳимояланиш марказида технология ётади. Яъни, компьютер хавфсизлиги воситаларини яратишнинг асосини технологик билим ташкил қилади. Ҳимоя воситаси объектларни учта асосий гуруҳ, хусусан, компютерлар, ақлли қурилмалар ва роутерлар ҳамда тармоқлар ҳимоя қилади. Ушбу активларни ҳимоялашдаги умумий технологик ечимлар қаторига янги авлод хавфсизлик деворлари, ДНС фильтрлаш, зарарли ҳамда вирусларга қарши дастурлар, электрон почта хавфсизлиги ечимлари киради.\nКИБЕРХАВФСИЗЛИКНИНГ ТАҲДИД ТУРЛАРИ\nКиберҳужум, таъкидлаганимиздек, интернет тармоқлари орқали амалга ошириладиган жиноят бўлиб, унинг ҳам бир қанча турлари мавжуд. Маълумотларни ўғрилаш, ҳисоб рақамидаги пулларни ўзлаштириш ва ҳоказо. Улар орасида энг оммалашгани фишингдир. Ишончли қабул қилувчилардан келган хабарларга ўхшаш сохта электрон почта хабарларини юбориш фишинг, дейилади. Ушбу турдаги фирибгарликнинг мақсади кредит карта рақамлари, ҳисобга олиш ва махфий маълумотлар кабиларни ўғрилашдан иборат. Бу киберҳужумдан ҳимояланиш учун шахсий маълумот ёки зарарли электрон почта хабарларини блоклайдиган ечим ёрдамидан фойдаланиш мумкин.\nНавбатдагиси, зарарли дастурларнинг бир тури ҳисобланган товламачи вируслардир. Улар тўлов тўланмагунча, файллар ёки компьютер тизимларига киришни блоклаш орқали пул ундиради. Файллар ёки тизимларга кириш тикланиши эса кафолатланмаган.\nЯна бир хавфсизликка таҳдид компьютерга рухсатсиз кириш ёки зарар етказиш учун мўлжалланган дастурий таъминот ҳисобланади. Бу каби дастурлар қасддан душманлик, интрузив ва тажовузкорлик учун яратилади. У тизимга кириб боришга, зарар етказишга, муайян жараёнлар устидан назоратни қисман эгаллаб олишга ёки компьютерлар, уларнинг тизимлари, тармоқлар, планшет ва мобил қурилмаларни бутунлай ўчириб қўйишга хизмат қилади. Буни худди грипп вирусига ўхшатиш мумкин.\nЗарарли дастурнинг мақсади сизнинг ҳисобингиздан ноқонуний даромад олишдан иборат. У тизим ёки тармоқ ускунасига зарар етказа олмаса ҳам, маълумотларни ўғрилаш, шифрлаш ёки ўчириш, компьютер функцияларини ўзгартириш, бошқарувни ўз қўлига олиш каби хавфни келтириб чиқаради. Бундан ташқари, у орқали ўзганинг компьютер фаолиятини кузатиш мумкин.\nШуни унутмаслик керакки, ҳужумчилар аҳмоқ эмас. Улар анчайин ақлли кишилар бўлиб, одамларни алдаш учун ижтимоий муҳандисликдан фойдаланади. Одатда улар пул ўтказишни ёки махфий маълумотларга киришни сўрайди. Ижтимоий муҳандислик ҳаволаларни босиш, зарарли дастурларни юклаб олиш ёки зарарли манбага ишониш эҳтимолини ошириш учун юқорида санаб ўтилган ҳар қандай таҳдид турлари билан бирлаштирилиши мумкин.\nИжтимоий муҳандислик — одамлар психологиясининг хусусиятларидан келиб чиққан ҳолда керакли маълумотларга кириш усули ва у айнан Ўзбекистонда оммалашиб бормоқда. Мазкур атама яқинда пайдо бўлган. Аммо маълумотни шу тарзда олиш усули узоқ вақтдан бери қўлланилган. Баъзи давлат сирларини олмоқчи бўлган Марказий разведка бошқармаси зобитлари, сиёсатчилар ва депутатликка номзодлар, ҳатто ҳар биримиз, бирор нарса харид қилиш истаги билан кўпинча буни сезмаган ҳолда ижтимоий муҳандислик усулларидан фойдаланамиз.\nЯна бир жиҳати, киберҳужумлар нафақат молиявий масалада, балки шахснинг хавфсизлиги, зарур маълумотларга нисбатан ҳам таҳдид солади. Рақамлаштирилган жамиятда, айниқса, маълумотлар базаси шакллантирилган бўлиб, дунёнинг исталган бурчагидан уларни бошқариш, ўзгартириш, ҳаттоки йўқ қилиб юбориш имкони мавжуд. Айнан шунинг учун ҳам киберхавфсизликнинг аҳамиятига бир ёқлама ёки юзаки ёндашиш катта хато бўлади.\nКИБЕРХАВФСИЗЛИКНИ ТАЪМИНЛАШ УЧУН\nУмуман, ҳар бир таҳдидга қарши ўзимиз уйғоқ бўлишимиз зарур. Аввало, барча ходим шахсий маълумотлар ва иш жойининг махфий маълумотларини ошкор қилиш хавфи, шунингдек, маълумотлар сизиб чиқишининг олдини олиш ҳақида хабардор бўлиши керак. Бундан ташқари, ходимлар бўлими ва лавозимига қараб, суҳбатдош билан қандай ва қайси мавзуларда мулоқот қилиш мумкинлиги, техник ёрдам хизмати учун қандай маълумотларни тақдим этиши ҳақида кўрсатмаларга эга бўлиши лозим.\nКиберхавфсизлик жаҳонда эътибор марказида турган долзарб масалалардан бирига айланган. Давлатлар эса ўз манфаатларидан келиб чиқиб, тегишли чора-тадбирларни амалиётга тадбиқ этмоқда. Юртимизда ҳам ахборот хавфсизлиги масаласига давлат сиёсати даражасида ёндашилиб, меъёрий ҳужжатлар қабул қилиняпти. Хусусан, Ўзбекистонда яқин йилларга мўлжалланган Киберхавфсизликка доир миллий стратегия ва “Киберхавфсизлик тўғрисида”ги қонун лойиҳаси ишлаб чиқилмоқда.\nРАҚАМЛИ ҲУЖУМГА ҚАРШИ ҚОНУНИЙ ЧОРА\n— Шу кунларда қуйи палатада «Киберхавфсизлик тўғрисида»ги қонун лойиҳаси кўриб чиқилмоқда. Бир неча йилдан буён халқаро амалиёт ўрганилиб, тўпланган тажриба асосида лойиҳа тайёрланган. Қонуннинг мақсади Ўзбекистон кибермаконида хавфсизлик соҳасидаги муносабатларни тартибга солишдан иборат.\nШунингдек, бу борада ваколатли органнинг ваколатлари, ҳуқуқ ва мажбуриятларини белгилаш ҳам назарда тутилган. Лойиҳага асосан Киберхавфсизлик соҳасидаги ваколатли давлат органи этиб Давлат хавфсизлик хизмати белгиланмоқда.\nЯна бир муҳим жиҳати шундаки, лойиҳада миллий Киберхавфсизлик саноатини рағбатлантириш кўзда тутилган. Тизимни ривожлантириш учун эса ҳуқуқий базани яратиш талаб этилади. Бунда давлат томонидан қўллаб-қувватлаш чораларини кўриш, Киберхавфсизлик бўйича мутахассислар тайёрлаш, миллий операцион тизим ва дастурий таъминотлар яратиш каби вазифалар устувор этиб белгиланмоқда.\nЛойиҳада Киберхавфсизлик терминига изоҳ берилган. Унга кўра, «ахборот хавфсизлиги бўлиб, у шахс, жамият ва давлат манфаатларини ички ҳамда ташқи таҳдидлардан ҳимоя қилиш ҳолатини англатади.\nУмуман олганда, киберҳужум ва кибер жиноятларнинг олдини олиш, ана шу каби ҳолатлар кузатилганда қонуний чора кўриш, хавфсизликни таъминлаш борасида масъул органга аниқ вазифалар юклатилмоқда. Ҳозирча юртимизда майда ўғриликлар билан кузатилаёган киберҳужумнинг авж олишига қарши курашиш учун, ўйлайманки, ўз вақтида қўйилган қадам бўлди.\nЯна бир гап. Киберҳужум орқали нафақат пул маблағлари ва маълумотларни ўғрилаш, улардан фойдаланиш хавфи мавжуд, балки ҳаракатни чеклашдек таҳдид ҳам борлигини унутмаслик лозим. Масалан, киберҳужумлар мамлакатни электрсиз, мобил алоқа ва интернетсиз қолдириши ҳам мумкин. Шундай экан, киберхавфсизликнинг аҳамияти ҳамда таҳдиднинг нақадар жиддийлигини англаш қийин эмас.\nБироқ киберҳужумлардан ҳимояланиш учун биргина қонун ёки стратегиянинг ўзи кифоя қилмайди. Бу ташкилотлар, хавфсизлик органларининг иши, деб қараш ҳам нотўғри. Сабаби, бугунги кунда қўлида уяли алоқа воситаси бўлмаган, компьютерсиз ишини битирадиган одамнинг ўзи қолмади. Демак, ҳар бир фуқаро шахсий маълумотлар, пул маблағлари сақланадиган воситаларнинг кодлари, рақамлар ёки манзилини бегоналарга бермаслик каби оддий қоидаларни билиши, уларга амал қилиши лозим.\n“Ўзбекистон овози”, 16.02.2022, №7\nХалқ демократик партияси депутатларидан аниқ натижалар Олий Мажлис Партия муносабати


СЎРАНГ ЖАВОБ БЕРАМИЗ – "Kattaqo'rg'on tongi"\nМен шаҳар Тиббиёт бирлашмасига ҳеч бўлмаганда 0,25 ставкага бўлсада ишга қабул қилишларини сўраб мурожаат қилганимда бўш иш ўрни йўқлигиии, 0,5 ставкага ишга олиш мумкин эмаслигини айтишди. Шу масалага ойдинлик киритсангиз.\nЛ.НАЗАРОВА, Каттақўрғон шаҳри\nБиз ушбу масалага ойдинлик киритиш ҳамда ишга жойлашиш масаласида шаҳар Тиббиёт бирлашмасида белгиланган тартиб-қоидалар билан танишиш мақсадида бирлашма раҳбари Шоира Абдуллаева ҳамда ҳуқуқшунос Улуғбек Бобомуродовга мурожаат қилдик ва улар Тиббиёт бирлашмасига ишга олиш тартиби юзасидан бизга қуйидагиларни маълум қилдилар.\nАҳоли муммоларини ўрганиш юзасидан уйма-уй юришлар, ўтказиладиган сайёр қабулларда фуқароларнинг аксарияти иш масаласида мурожаат қиладилар. Ишга олиш тартиби ва қоидалари ҳақида уларга тушунтиришга ҳаракат қиламиз. Баъзилари тўғри тушунади. Лекин айрим фуқаролар умуман тушунишни истамайди. Биз хоҳлаймизми йўқми ҳар бир ишни ўз қонун-қоидаси бор. Бирлашма 395 ўринга мўлжалланган бўлиб, шундан 95 ўрин тўғруқ мажмуаси, 85 ўрин жарроҳлик бўлими, 80 ўрин ички касалликлар, 40 ўрин юқумли касалликлар, 20 ўрин шошилинч тиббий ёрдам бўлими ва болалар бўлими 75 ўринни ташкил қилади. Стационар ўринларнинг 35 таси Ингичка Тиббий Санитария бўлимига тегишли.\nШтатларнинг умумий сони 1292,25 ни ташкил қилади, шундан врачлар 314,75, ўрта тиббиёт ходимлари 624,75, кичик тиббий ходимлар 250,25 ва бошқа ходимлар 102,5 штатни ташкил қилади.\nҲозирда бирлашмада ишлаётган 177 нафар врачларнинг 8 нафари 0,5 ставкада (ўриндошлик асосида) фаолият юритмоқда. Шунингдек, 737 нафар ўрта тиббиёт ходимлари бўлиб, уларнинг 223 нафари 0,75 ва 113 нафари 0,5 ставкада, 304 нафар кичик тиббий ходимларнинг 90 нафари 0,75 ставка, 63 нафари эса 0,5 ставкада ишлайди.\nМурожаат қилганларни ишга олиш учун ишловчиларни ставкаларини камайтиришга тўғри келади. Табиийки бу ҳолат ходимларни моддий шароитига салбий таъсир қилиши, натижада эса жамиятни таназзулга олиб келувчи иллатлардан бўлган коррупция ва таъмагирликнинг юзага келишига имкон беради. Албатта бунга йўл қўйиб бўлмайди.\nАйрим фуқароларнинг ҳуқуқий билим ва кўникмалари етарли эмаслиги кўпгина тушунмовчиликларни келтириб чиқармоқда. Айнан иш юзасидан мурожаат қилган фуқароларга иложи борича буни қонун йўли билан тушунтиришга ҳаракат қиламиз.\nҚонун нуқтаи-назаридан оладиган бўлсак, Ўзбекистон Республикаси Соғлиқни сақлаш вазирлигининг 2019 йил 21 январдаги “Ўзбекистон Соғлиқни сақлаш вазирлиги тизимида тиббиёт ходимларини ишга қабул қилишда коррупциянинг олдини олиш билан боғлиқ чора-тадбирлар тўғрисида”ги буйруғида тизимдаги даволаш профилактика муассасаларига охирги йилларда кўпчилик тиббиёт ходимлари ярим, айрим ҳолларда 0,25 ставкада ишлаб келгани, бу эса ходимларнинг моддий таъминотининг камайишига, натижада таъмагирлик ва коррупция иллатларини келиб чиқишига сабаб бўлиши қайд этилган.\nЎзбекистон Республикаси “Коррупцияга қарши курашиш тўғрисида”ги Қонунининг 19-20 моддаларида ходимларнинг коррупция каби ҳуқуқбузарликлар содир этишига йўл қўймаслик ва уларни самарали ҳимоя қилиниши ва моддий таъминот олишларида тенг имкониятлар яратилиши назарда тутилганлигини эътиборга олган ҳолда 2020 йил 1 февралдан соғлиқни сақлаш тизимидаги барча даволаш-профилактика муассасаларида қоида тариқасида асосий иш жойига тиббиёт ходимларини фақат тўлиқ ставкага ишга қабул қилиш тартиби белгиланган. Шунингдек, буйруқ билан барча даволаш-профилактика муассасалари раҳбарларига юқорида белгиланган қоидаларга риоя этилиши ва сўзсиз бажарилишини шахсий назоратга олиш юклатилган.\nДемак бўш иш ўрни йўқ бўлган бир вақтда янги иш ўрни очиш учун қайсидир тиббиёт ходимини ставкасини камайтиришга тўғри келади. Бу эса буйруқда белгиланганидек мумкин эмас.\nЎзбекистон Республикаси Соғлиқни сақлаш вазирлигининг 0,5 ва 0,75 ставкада ишлаётган тиббиёт ходимларини 1.0 ставкада ишлашларини таъминлаш борасидаги топшириқларига кўра 2020 йил февраль ойидан ишга олишга қатъий сабаб булмаса 0,5 ва 0,75 ставкага ишга олишга йўл қўйилмайди. Акс ҳолда бу тегишли тартиб-қоидаларнинг бузилишига олиб келади. Агар ҳақиқатда ҳам керакли мутахассисга эҳтиёж бўлса бу тегишли қонун талаблари асосида ишга олиш амалга оширилади.\nСуҳбатдош Ҳилола ЭРГАШЕВА


Президент Жаҳонгир Ортиқхўжаевни қатъий огоҳлантирди – Газета.uz\nШавкат Мирзиёев маҳаллада ҳоким ёрдамчилари фаолияти ва аҳоли бандлигини таъминлашда йўл қўйилаётган камчиликларни танқид қилди. Президент Тошкент шаҳар ҳокими Жаҳонгир Ортиқхўжаев, унинг биринчи ўринбосари ва солиқ бошлиғини қатъий огоҳлантирди. Олтинкўл тумани ва Зарафшон шаҳри ҳокимлари, қолаверса, республикадан 11 нафар вакил лавозимидан озод қилинди.\nLotinchada 19 апрель 2022, 17:16 Сиёсат\nАйни вақта Шавкат Мирзиёев раислигида маҳаллабай ишлаш тизими натижадорлигини ошириш ҳамда аҳоли бандлигини таъминлаш масалалари юзасидан видеоселектор бўлиб ўтмоқда. Бу ҳақда унинг матбуот котиби Шерзод Асадов хабар берди.\n«Ҳали 40 фоиз маҳаллада ҳоким ёрдамчиларининг ишида натижа кўрингани йўқ. Мисол учун, 450 та маҳаллада ишсизлик даражаси 20 фоиздан юқори. Бундай маҳаллалар сони Тошкент вилоятида — 59 та, Фарғонада — 52 та, Андижонда — 45 тани ташкил этиб, қолган ҳудудлардан кўп», — деди президент.\nШу муносабат билан Тошкент шаҳар ҳокими Жаҳонгир Ортиқхўжаев, унинг биринчи ўринбосари Хотамбек Шакиров ва солиқ бошлиғи қатъий огоҳлантирилди. Фарғона ва Хоразм вилоятлари ҳокимлари 1-ўринбосарлари лавозимига лойиқлигини кўриб чиқиш топширилди.\nШунингдек қуйидагилар лавозимидан озод этилди:\nОлтинкўл тумани, Зарафшон шаҳри ҳокимлари;\nБекобод, Оққўрғон, Косонсой, Нишон, Избоскан, Қўрғонтепа, Шовот, Тўрткўл, Томди, Тўрақўрғон, Қумқўрғон, Фарғона туманлари, Навоий, Каттақўрғон шаҳарлари ҳокимларининг 1-ўринбосарлари;\nКармана, Фориш туманлари прокурорлари;\nЯнгиер, Шаҳрисабз шаҳарлари, Фориш тумани ИИБ бошлиқлари;\nНурота, Музработ, Шаҳрисабз, Мирзачўл туманлари солиқ бошлиқлари;\nреспубликадан 11 нафар вакил.\nҲоким ёрдамчилари учун ҳалоллик бўйича курслар ўтказилмоқда 22 июн 2022, 16:38\n«Айрим ҳоким ёрдамчилари таъмагирлик қилаётгани жуда ачинарли ҳолат» — Шавкат Мирзиёев 19 апрель 2022, 18:42


Лизингга автокран - China Leasing Group\nЛизингга қисқа базали ва тўлиқ узатмали Palfinger Sany SRC350C крани юқори ишлаб чиқариш қувватига эга махсус техника бўлиб, тўрт секцияли телескопик стрела билан жиҳозланган. Стрела узунлиги 10 метрдан 31,5 метргача бўлиши мумкин, бу эса мазкур техникадан турли ишларни бажаришда фойдаланиш имкониятини беради.\nPALFINGER SANY SRC350C автокранига муҳандисларнинг энг янги ишланмалари татбиқ этилган бўлиб, бу жиҳат жаҳон бозорига энг мураккаб вазифаларни ҳал қилишга қодир ўзига хос моделни чиқаришга замин яратди. Юқори сифатли узель ва механизмлар, қувватли агрегат, юқори самарадорлик, оператор учун қулайлик – булар сиз мазкур техникани харид қилиб эга бўладиган афзалликлардир.\nCLG билан лизинг доимо ишончли ва тезкор! Компаниямиз фақатгина ишончли таъминотчилар билан ишлайди. Рақобатчиларингиз кредитни кутаётган вактда Сиз техникани хафта мобайнида қўлга киритинг ва хажмларни бажариб, даромад олишни бошланг.\nЛойиҳаларни тезкор муддатда куриб чиқиш: яъни, атига 3 кун мобайнида, 5 та хужжат асосида Бизнес - Плансиз ечим кабул қилинади.\nҚўшимча маълумотни (90)977-1227 ёки веб-сахифамиздан онлайн мутахассисимиздан олишингиз мумкин.


Ҳурфикрлилик қозонилади – nurullohuz.com\n03.05.2017 Нафсимга ўгитлар\nКим айтади ҳурфикрлилик осонгина берилади деб?\nҲурфикрлилик қозонилади. Курашларда эришилади.\nЎзбек фикр оламида бугун кузатилаётган кучсизгина талотўп дарров бизни гангитиб қўймасин. Салгина лойқаланишдан тушкунликка тушган файзбоғлик бир йигит ҳафсаласи пир бўлиб: “Ўзбекларга сўз эркинлиги бериб бўлмайди, дарров бир-бирининг устидан мағзава тўкиш бошланади”, деб юборибди.\nТўғри, мағзава тўкиш хунук иш, номарднинг иши! Лекин, хавотир олманг, вақтинчалик ҳолат бу. Ўтади бу палла. Иншаоллоҳ, лойқалар босилади. Сувлар тинади. Ифлосликка қарши курашда аста-секин соғлом фикр ташкилланади, оёққа туради.\nДунёнинг энг гўзал борлиқларидан чақалоқ ҳам дунёга топ-тоза ҳолда келмайди ‒ йўлдошнинг ифлосликларига, қон юқларига беланиб туғилади. Эҳтиётлаб артиб-нетиб тозаланганидан кейин унинг гўзаллигини томоша қилинг!\nТуҳмат, мағзава ҳамма замонда, ҳамма тузумда ҳам бўлган ва бўлади. Бугун уларни тозадан ажратиш, ҳақиқат юзини қоплаган кирликлардан артиб-нетиб тозалаш қийин кечаётган бўлса, яқин келажакда туҳматнинг туҳматлигини, мағзаванинг мағзавалигини асосий омма биладиган-танийдиган бўлиб қолади.\nЭртага кўзимизга илк қарашда чақалоқ устидаги "ифлослик"лар эмас, у "ифлослик"лар ичидаги мўъжиза чақалоқ кўринадиган бўлади.\nҲурфикрлилик учун кураш билдирмай бошланган эди. Бугун тобора очиққа чиқиб боряпти. Иншаоллоҳ, яхши натижа беради. Дунё тажрибаси шуни кўрсатади.


Қозоғистон Алишер Усмонов берган пулларни халққа тарқатишни бошлади — Sof.uz\n12.05 14:28 948 Жаҳон\n7 май куни асли ўзбекистонлик бизнесмен Алишер Усмонов Сардоба сув омбори аварияси оқибатида жабрланганларга 5 миллион доллардан зиёд пул ўтказгани ҳақида хабар берган эдик.\n“Россиялик ишбилармон Алишер Усмонов “Туркистон” ижтимоий ривожланиш корпоратив жамғармаси ҳисоб рақамига Мақтаарал туманидаги тошқинлардан жабр кўрган ва хавфсиз жойга кўчирилган 30 420 киши учун 5 миллион 202 минг АҚШ долларини ўтказди”, — дейилган хабарда.\nТуркистон вилояти ҳокимлигининг хабар беришича, Сардоба сув омбори дамбаси ёрилишидан зарар кўрганлар учун ўтказилган пуллар Мақтаарал тумани аҳолисига 1000 АҚШ долларлик сертификатлар сифатида тарқатила бошланди.\nҲозирда пуллар тошқиндан жабрланган оиланинг бошлиқлари ҳисобига ўтказилган бўлиб, уларнинг ҳужжатлари тўлиқ шакллантирилгач, оилалар ажратилган пулни нақдлаштириб олади.\nЭслатиб ўтамиз, Алишер Усмонов сув тошқинидан жабр кўрган сирдарёликлар учун ҳам 10 миллион АҚШ доллар миқдорида хайрия ажратган эди. Лекин, Ўзбекистон ҳукумати ушбу маблағ халққа қандай етказилиши борасида изоҳ бермади.\nАлишер Усмонов хайрия Ўзбекистон-Қозоғистон “Сардоба” сув омбори\nКеча, 12:32 2897\n28.05 17:36 2577\n27.05 15:48 2099\n27.05 12:31 1804\n28.05 15:12 1535\nАлишер Усмонов Зангиота тумани аҳолисига ҳам 2,5 млрд сўм ажратди\n22.05 11:19 180 Ўзбекистон\n22.05 05:51 206 Жамият\n21.05 15:03 165 Ўзбекистон


Халқаро ҳамжамият Мянма қарорини қоралади\n25 май 2022, Тошкент вақти: 09:31\nМянма суди мухолифат етакчиси ва ҳуқуқ фаоли Аун Сан Су Чжини мамлакат қонунини бузганликда айбдор, деб топиб, унга қўшимча 18 ойилик уй қамоғи тайинлади.\nМянма суди даставвал мухолифат етакчисига уч йиллик қамоқ жазоси тайин қилган эди. Бироқ ҳарбий хунта уч йиллик жазони уй қамоғига алмаштиришга қарор қилган. Мянма ҳукумати Су Чжини уй қамоғи шартларини бузганликда айблаб, унинг устидан олиб борилаётган маҳкама жараёнини бир неча ой давомида кечиктириб келаётган эди.\nМухолифат етакчиси уйига рухсатсиз борган АҚШ фуқароси Жон Йетога эса етти йиллик қамоқ жазоси тайинланди. Бундан ташқари, АҚШ фуқароси қамоқ жазосининг тўрт йилини мажбурий меҳнатда ўтказадиган бўлди.\nНобел мукофоти лауреати, 63 ёшли Аун Сан Су Чжи сўнгги 19 йиллик ҳаётининг асосий қисмини уй қамоғида ўтказган.\nАйни пайтда ЕИ Мянма суди қарорини кескин қоралаб, мухолифат етакчиси Аун Сан Су Чжини озод этишни талаб қилди. Буюк Британия Бош вазири Гордон Браун БМТ Хавфсизлик кенгашини Мянмага нисбатан қурол эмбаргоси жорий этишга чақирди.\nХалқаро Амнистия ташкилоти эса ҳуқуқ фаолига чиқарилган ҳукмни “шармандалик” дея атади. Бангкок, Сеул ва Манила шаҳарларида Су Чжини озод этиш талаби билан норозилик намойишлари ўтказилди.


Пиво ҳақида — У ким, бу нима — QOMUS.INFO\nQOMUS.INFO > П ҳарфи > ПИВО\nПИВО (рус.) — кучеиз алкоголли, таъми тахирроқ, кўпикланувчи, хушбўй, чанқовбости ичимлик. Ўрта асрлардаёқ Европанинг қатор мамлакатларида (айниқса, Германия ва Чехословакияда) кўп тайёрланган. Кейинчалик саноат усулида махсус Пиво з-дларида ишлаб чиқарилган. Пиво 19-а. 2ярмида Россия Ўрта Осиёни босиб олгандан кейин Ўзбекистонда ҳам тарқалди.\nПиво тайёрлаш учун ундирилган арпадан тайёрланган суюклик (солод)га қулмоқ (хмель) ва сув қўшиб спиртли биж-ғитилади. Пивонинг айрим навларини тайёрлашда арпа солоди қисман гуруч, маккажўхори ёки арпа уни, шунингдек, шакар билан алмаштирилади.\nСолод тайёрлаш учун арпа тозаланади, намлаб ундирилади, унган арпа майсалари қуритилади. Қуритилган майсалар майдаланиб, сув билан аралаштирилади. Муайян ҳароратда сувли аралашмада ферментация жараёнларида солоддаги крахмал шакарга айланади, шакарланиш тугагандан кейин аралашма сузилади ва тиниқ сусло (атала)га хмель қўшиб қайнатилади. Натижада атала тиниқлашади ва хушбўйликка эга бўлади. Кейин сусло қулмоқдан тозаланади ва махсус тиндиргичларда совитилади. Сусло махсус Пиво бижғитиш аппаратларида Пиво ачитқи (дрожжи)ларининг махсус ирқи б-н 5—9° да 7—8 сутка давомида (пиво навига қараб) бижғитилиб етиштирилади (спирт ва карбонат ангидрид гази ҳосил бўлади).\nБижғиган ёки ёш Пиво тўлиқ етилиши учун махсус катта сиғимли идишларга қуйилади. Идишларда тўлиқ етилиши ва газдан тозаланиш 0—2° да 21—90 кун давом этади. Пиво тайёрлашнинг узлуксиз ва жадаллаштирилган технологиялари ҳам қўлланилади. Етилган Пиво қайта сузилади ва бутилкаларга қуйилади.\nПиво таркибида, навларига қараб, 4—10% енгил ўзлаштирилувчи озиқ моддалар, асосан, углеводлар, кам миқдорда аминокислоталар бор. П. да 1,8—6% алкоголь, 0,3—0,4% карбонат ангидрид гази, қулмоқнинг аччиқ ва ошловчи моддалари қолдиғи, органик кислоталар мавжуд. 1 л П. да 400 дан 800 гача ккал бор. Пиво хом ашёнинг миқдори ва таркибига, бижғиш даврининг давомийлигига кўра ҳар хил (оч ва тўқ) рангли бўлади, навларга ажратилади.\nЎзбекистон Республикаси П. ва алкоголсиз ичимликлар саноати тармо-ғида 16 та йирик корхона (Тошкент, Фарғона, Қўқон, Андижон, Гулистон, Самарқанд, Наманган, Бухоро ва б. ша-ҳарларда), шунингдек, матлубот жамиятларига қарашли з-длар ва цехларида Пиво ишлаб чиқарилади. Ўзбекистонда «Олмалиқ», «Қибрай» П. лари машҳур.\nPrevious PostПЁТР I ТИЗМАСИ


ДИЁР ИМОМХЎЖАЕВДАН: ҲАЛИ ҲАМ КЕЧ ЭМАС… | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nДИЁР ИМОМХЎЖАЕВДАН: ҲАЛИ ҲАМ КЕЧ ЭМАС…\nАвтор: admin 14.12.2017\nЎзбекистоннинг етакчи клублари иштирокидаги сўнгги ўйинларга қизиқишни кўрдингиз-а? Шунинг учун ҳам Олий Лиганинг олти етакчиси куз фаслида чемпионлик учун алоҳида кураш олиб боришини истагандим. Марказий ўйинлар қанча кўп бўлса, мухлисларга шунча яхши. Ва биз ғолибларни сараланган лигадаги кескин курашлар орқали аниқлаб олишдек қизиқ воқеликни жонли томоша қилган бўлардик.\nСиз ҳозир қуйидаги жадвалга разм солинг. Унда лиганинг тўрт етакчиси ўзаро ўйинларда қайд этган натижасига қараб, жадвал тузиб чиқилган. Бунда “Локомотив” чемпион эмас, “Насаф” эса тўртликка кира олмаган. Бу билан мазкур икки клубнинг натижаларини тан олмайман, демоқчи эмасман. Улар ҳақли равишда дастлабки икки ўриндан жой олди. “Локомотив” ҳам, “Насаф” ҳам мавсум бошидан то охирига қадар, битта мураббий ва битта фалсафа остида ҳаракат қилди.\nТошкентнинг қолган икки клубида эса жиддий ўзгаришлар бўлди. Ва табиийки, улар йўқотилган очколар ўрнини қоплашга улгурмади. Жамоа энди оптимал формасига кириб бораётганда эса, мавсум якуни эшик қоқиб турганди.\nҚуйидаги жадвалда “Бунёдкор”нинг етакчилиги янада яққолроқ аҳамият касб этиши мумкин эди, агар дербида ишлаган ҳакамлар ўйинни тўғри бошқарганида ва яққол офсайддан урилган голни инобатга олмаганида. Бироқ бу ҳолат энди амалда ҳеч нарса ҳал қилмайди. Марказий ўйинларда қанчалик яхши кўринмасин, “Бунёдкор” ўз тарихида илк бор Осиё Чемпионлар Лигасидан четда қолиб кетди. Ҳа, ҳаммаси “Бунёдкор”нинг қўлида эди. Кубок финалида зафар қучилса, вассалом. Бироқ мавсумни бутунлай бошқа раҳбарият бошлаб, бошқаси тугатгани барибир ўз таъсирини ўтказмай қолмади. Агар масалага шу томондан ёндошсак, “Пахтакор” Чемпионлар Лигаси йўлланмасини ўз меҳнатларидан кўра кўпроқ, омад эвазига қўлга киритди дейишимиз мумкин. Ҳакамлар масаласи, Ўзбекистон Кубогидаги “Локомотив”нинг ёрдами ва ҳоказо.\nЭнди ҳаммаси ўтди. Чемпионлар Лигасида биз “Пахтакор”дан тортиб, қолган жамоаларга ҳам бирдек мухлислик қиламиз. Демак, бу мақола ким учундир мутлақо керак эмас гаплар бўлиб кўриниши мумкин. Аслида эса ундай эмас, мен ҳали кеч бўлмасидан 2018 йилги мавсум регламентини тўғрилаб олишни истамоқдаман, холос.\nҲозир 38 та тури бор чемпионатга асос солиш арафасида турибмиз. Бунгача ЎФФ 33 талик тизимини эълон қилган бўлса, кейинроқ ўз қарорига қисман ўзгартириш киритди ва қўшимча 5 та турни қўшиб қўйди. Ишонаманки, бир марта ўзгарган қарор, яна бир марта қисман ўзгарса осмон узилиб ерга тушмайди. Чунки мен амалда бўлиши кутилаётган тизимнинг айрим кемтик жойларига барибир тушуна олмаяпман.\nАгар финалларни инобатга олмаса, мен лига ўйинларида нейтрал майдон масаласини умуман тушунмайман. “Пахтакор” масалан “Насаф”га қарши ўз майдонидаги ўйинда чинаккам шер бўлгани билан, Қаршида қанчалик юввош тортиб қолганини кўрдик. Демак, бундаги имкониятлар тенглашганида, биз жамоаларнинг ҳақиқий кучига баҳо бера оламиз. Бироқ 22-турдан бошлаб мана шу тенглик масаласи катта эҳтимол билан йўққа чиқади. Ё нейтрал майдон бўлади ёки эгаллаган ўрнига қараб жамоа ким биландир уйида, ким биландир сафарда ўйнайди. Масалан, “Локомотив” осон рақиблар билан фақат уйида ўйнаб, қийинларига сафар уюштирса, бу “темирйўлчилар”ни аниқки қийнаб қўяди. Худди шу ҳолат “Бунёдкор”да акси бўлса, тизим “қалдирғочлар”га яширинча ёрдам бераётган бўлиб чиқади.\nМенинг кўнглим бунга умуман чопаётгани йўқ. Мен жамоаларнинг имконияти бир хил бўлганидан кейинги турнир жадвалига разм солишни кўпроқ истайман. 11 та уй ва 11 та сафар ўйини ўтказсак, биринчи босқич якунига етади. Келинг, шу ерда яна қўшимча 11 та тур, кейин яна 5 тадан ўйин қилиб ўтирмайлик. Ўша 22-турдан кейиноқ жадвалнинг тенг ярмидан бўлиб, 5 тадан уй ва 5 тадан сафар учрашуви бор бўлган 2 та лигача ҳосил қила қолайлик. Бу жамоаларнинг имкониятларини тенглаштиради. “Пахтакор” мухлислари “Насаф”ни Тошкентда кўргани каби, “Насаф” мухлислари ҳам ўша “Пахтакор”ни Қаршида кутиб олади. Яхши эмасми шу? Ахир кўряпмиз-ку ўзаро ўйинлардаги аҳвол қандай эканини. Оддий мисол айтаман, “Локомотив” 9 очкони фақат уйида ишлаб олган. Сафарда эса умуман очко ололмаган. Демак, ЎФФ қарори билан бўладиган янги тизимда шундан бири албатта такрорланади. Ё “Локомотив” сафардаги ҳамма ўйинни ютказиб келади ёки ўз майдонида ҳаммани ютади. Бу жамоанинг асл кучини кўрсатадими, сизнингча?\n“Бунёдкор” 6 3 1 2 8:7 10\n“Пахтакор” 6 3 1 2 6:8 10\n“Локомотив” 6 3 0 3 7:8 9\n“Насаф” 6 2 0 4 10:8 6\n2 Фикрлар "ДИЁР ИМОМХЎЖАЕВДАН: ҲАЛИ ҲАМ КЕЧ ЭМАС…"\nTemur Alibek | 18.12.2017 в 15:05 | Ответить\nGapingizga qo`shilaman. Mutloqo to`g`ri\nBobur Erkinov | 17.12.2017 в 15:18 | Ответить\nSuperligadan «super» tizim. Bu xuddi oson misolni o’ta g’alati usul bilan yechishga o’xshaydi: javob to’g’ri chiqishi mumkin, lekin taassurot ko’ngildagidek bo’lmaydi.\nКРИМИНАЛ ФУТБОЛ: ҚАТАР ЖЧ МЕЗБОНЛИГИНИ СОТИБ ОЛГАНМИ?\nБОКСДА ЯҚҚОЛ ЎСИШ: 16 ЙИЛЛИК НАТИЖА ТАКРОРЛАНДИ!


Азимжон Асқаров қамоқхонадаги камерасида.\nҚирғизистон Олий Суди шу йилнинг 11 июлидан бошлаб Ўш воқеаларида айбланиб умрбод қамоқ жазосига ҳукм қилинган этник ўзбек ҳуқуқ фаоли Азимжон Асқаров ишини қайта кўриб чиқишни бошлайди. Апрель ойида БМТ Инсон ҳуқуқлари қўмитаси Асқаровни қамоқдан бўшатиш ва унга нисбатан суд ҳукмини бекор қилиш талаби билан чиққан эди.\nҚирғизистони Олий Суди матбуот котиби Айнура Тўктўшева Азимжон Асқаров ишини қайта кўриб чиқиш юзасидан унинг адвокатлари мурожаат қилгани ва Олий Суд бу илтимосни қаноатлантирганини айтди:\n-Олий Судга ишга боғлиқ янги тафсилотлар пайдо бўлгани туфайли жиноят ишини қайта кўриб чиқиш юзасидан адвокатлар ва Асқаровдан ариза келиб тушди. Олий Суднинг жиноят ва маъмурий ҳуқуқбузарликлар бўйича коллегияси Асқаров ишини 11 июлда қайта кўриб чиқишни бошлайди. Суд жараёни очиқ ўтказилади, - деди Айнура Тўктўшева.\n21 апрель куни Асқаров ишини кўриб чиққан БМТ Инсон ҳуқуқлари қўмитаси "Азимжон Асқаров озод қилиниши лозим" деган қарорга келган эди.\nҚўмита матбуот хизмати вакили Лиз Троссел Асқаровнинг озодликка чиқиши учун қуйидагича асослар борлигини айтган эди.\n- БМТнинг инсон ҳуқуқлари қўмитаси Қирғизистонда қамоқда сақланаётган сиёсий фаол ва журналист Азимжон Асқаровни озод қилишга чақирди. Чунки у ноқонуний қўлга олиниб, ҳибсхонада чидаб бўлмас шароитда тутилгани, қийноқ ва аёвсиз муомалага дучор бўлгани учун маҳкамада ўзини ҳимоя қилишга унда етарли ҳозирлик кўра олиш имкони бўлмаган, - деди Лиз Троссел.\nБишкеклик ҳуқуқ фаоли Тўлайкан Исмаилова Қирғизистон ҳукумати халқаро мажбуриятларидан келиб чиққан ҳолда БМТ қарорини бажаришга мажбур эканини айтди:\n- Бу инсонга қарши ҳукумат қувғин ва босимнинг барча воситаларини қўллаган. Ноқонуний қамоққа олган, қийноқларга солган. Олти йилдан бери унга нисбатан ўтказилган бирорта суд жараёни адолатли ўтган эмас. БМТ Инсон ҳуқуқлари қўмитаси айтганидай, уни сўзсиз равишда қамоқдан озод қилиш керак. Биз Олий Суд қарорини сабрсизлик билан кутамиз. Бу суд бугунги ҳукумат ҳақиқатни тан олишга қодир ёки қодир эмаслигини кўрсатувчи имтиҳон бўлади, - деди ҳуқуқ фаоли.\nАйни пайтда Асқаровни айбдор деб ҳисобловчилар ҳуқуқ фаоли қамоқдан бўшатиладиган бўлса норозилик митингларига чиқишларини айтмоқдалар. Уларнинг фикрича, Азимжон Асқаров Ўш воқеалари пайтида тартибсизликларни уюштиргани ва бир милиция ходимини ўлдиришда иштирок этгани аниқ исботланган.\nАзимжон Асқаров иши тергов қилинаётган пайтда Қирғизистон Бош прокурори бўлган Кубатбек Байболов ҳам Азимжон Асқаров қамоқдан чиқарилиши керак, деган фикрга қарши эканини айтди. Бироқ собиқ Бош прокурор Асқаров иши қайта кўрилиб, унга нисбатан енгилроқ жазо чораси қўлланилиши лозим, деб ҳисоблайди.\n- Азимжон Асқаровни озод қилиш керак деган фикрга қўшила олмайман. Бироқ иш қайта кўриб чиқилиши керак, деб ҳисоблайман. Албатта, Асқаровнинг ўша пайтдаги ҳаракатларида жиноят аломатлари бўлган. Лекин бу ҳаракатларга умрбод қамоқ жазоси берилиши қонунда назарда тутилмаган. Мен Асқаровга умрбод қамоқ жазоси берилишига қарши бўлганман, унга 20-25 йил озодликдан маҳрум этиш жазоси берилиши керак эди, -деди Кубатбек Байболов.\nЎн йил давомида ҳуқуқ-тартибот идораларидаги коррупция, қийноқ ва ноқонуний ҳаракатларга қарши курашиб келган Азимжон Асқаров 2010 йилдаги Ўш воқеаларидан сўнг тартибсизликларни уюштириш ва одам ўлдиришда айбланиб умрбод қамоқ жазосига ҳукм қилинган эди.\nХалқаро ташкилотлар, БМТ, Европа Иттифоқи ва АҚШ Асқаровга нисбатан жиноят иши сохталаштирилганига ишонилишини билдириб, олти йилдан бери Қирғизистон ҳукуматини Азимжон Асқаровни қамоқдан озод қилишга чақириб келади.\n2015 йил ёзида АҚШ Давлат департаментининг “Инсон ҳуқуқлари ҳимоячиси” мукофоти Азимжон Асқаровга топширилиши ортидан Қирғизистон ҳукумати норозилик тариқасида Вашингтон билан имзоланган ҳамкорлик шартномасини бекор қилган эди.


Мавзу: Ғоя ва мафкура тушунчалари, уларнинг моҳияти. Бунёдкор ва вайронкор ғоялар. Махаллийчилик, миллатчилик, диний экстремизм, диний фундаментализм, буюк давлатчилик шовинизми. Давлат талаблари\nНазвание Мавзу: Ғоя ва мафкура тушунчалари, уларнинг моҳияти. Бунёдкор ва вайронкор ғоялар. Махаллийчилик, миллатчилик, диний экстремизм, диний фундаментализм, буюк давлатчилик шовинизми. Давлат талаблари\nМавзу: Ғоя ва мафкура тушунчалари, уларнинг моҳияти. Бунёдкор ва вайронкор ғоялар. Махаллийчилик, миллатчилик, диний экстремизм, диний фундаментализм, буюк давлатчилик шовинизми.\nДавлат талаблари: Тингловчилар қуйидаги тушунчаларга эга бўлишлари лозим.\n-Ғоя, мафкура тушунчалари, уларнинг моҳиятини билиш;\n-Бунёдкор ва вайронкор ғоялар, маҳаллийчилик, миллатчилик;\n-Диний экстремизм, диний фундаментализм, буюк давлатчилик шовинизми ҳақида тасаввурга эга бўлиш;\n-Ғоя ва мафкураларнинг тарихий шакллари;\nҒоя ва мафкура тушунчаларининг мазмун моҳияти.\nБунёдкор ва вайронкор ғоялар.\n3. Диний экстремизм, диний фундаментализм, буюк давлатчилик шовинизми ҳақида тасаввурга эга бўлиш;\n4. Мафкурани халқлар ва давлатлар тақдирига таъсири.\n5. Маҳаллийчилик, миллатчилик;\n6. Инсоният тарихида мафкурадан кўзланган мақсадлар.\nИ.Каримов “Ўзбекистон ХХI аср бўсағасида” хавфсизликка тахдид, барқарорлик шартлари, тараққиёт кафолотлари.\nИ.Каримов Жамиятимиз мафкураси халқни-халқ, миллатни-миллат қилишга хизмат этсин.\nМиллий ғоя: асосий тушунча ва тамойиллар рисоласи.\nМиллий ғоя ва маънавият асослари бўйича чизмалар. (техника воситалари орқали).\nЎзбекистон Республикасининг сиёсий харитаси.\nДарснинг асосий тушунчалари.\n- Ғоя, мафкура, бунёдкор ва вайронкор ғоялар, диний экстремизм, диний фундаментализм, шовинизм, махаллийчилик, миллатчилик.\n^ Дарснинг босқичлари:\nСуҳбат усулидан фойдаланган ҳолда тушунтириш\nГурух иштирокчиларини фикрини тинглаш\nДарс режаси бўйича ўқитувчини маърузаси\nДарс якунларини чиқарамиз\n^ I.Ташкилий қисм: Тингловчиларни режа билан таништириш.\nII. Дарс ноанъанавий усулда олиб борилади.\nМаъруза бошлашдан аввал, тингловчиларни дунё янгиликлари билан таништириб ўтилади. Сўнг қуйидаги саволлар билан тингловчилар билими аниқланади.\nНима учун ҳар бир давлатнинг ўзига хос мафкураси бўлиши керак?\nЖавоблар умумлаштирилади ва тўлдирилади.\n1. Ғоя- инсон тафаккури маҳсули, миллий ғоя эса миллат тафаккурининг маҳсулидир. (2-илова). Миллий ғоя инсон ва жамият ҳаётига маъно мазмун бахш этадиган, уни эзгу мақсад сари етаклайдиган фикрлар мажмуидир. Ғоя сафарбар этувчи улуғвор фикр бўлса мафкура эса мана шундай улуғвор ғояларни бир бутун яхлит куч қилиб, бирлаштирувчи, уюштирувчи харакатга келтирувчи бошқарувчи ғоялар тизимидир.\nИнсоният тарихи ғоялар тарихидир. Жамиятда яшаётган ҳар бир шахсни ўз тушунчаси, фикри бўлади. Маълум бир масалага ёки муаммога ҳар ким ҳам ўз фикрини билдириши мумкин. Бироқ, ҳар қандай фикр, ҳам ғоя бўла олмайди. Агар бирор инсон томонидан айтилган фикр кўпчилик эътиборига тушиб, ўзининг ижобий томонлари билан жамиятни ривожланишига, халқни фаровонлигига сабаб бўлса, минглаб, миллионлаб кишилар қалбидан жой олиб уларни олға етакласа миллий ғояга айланади.\n“Ғоялар миллионлар онгига жо бўлгач, у моддий кучга айланади”- деган экан бир донишманд.\nИлғор фикр ёки маълум бир ғоя дастлаб бир шахсни онгида пайдо бўлади. Айни пайтда у юксак ижтимоий мазмунга эга бўлса, жамиятнинг тараққиёт йўлидаги эзгу интилишларини акс эттирса умуминсоний хақиқатга айланади.\nИнсоният пайдо бўлибдики (кимдадир) доимо жамият ривожига хисса қўшадиган илғор фикрлар бўлган. Ёки янги назария, таълимот ва мафкураларни яратиш учун тарихнитурли даврларида улкан ақл заковат, истеъдод ва теран тафаккур эгалари яшаб ўтганлар.\nУлар жамиятда илмий билимлар ривож топмаганлигидан, шу даврнинг юқори мартабали кишилари мафкурасига илғор ғоялар сиғмаганлигидан қаттиқ қаршиликка учрадилар, жахолат қурбонлари бўлганлар. Масалан: Сократ, Платон, Конфуций ва бошқалар. Конфуцийнинг фалсафий қарашлари ҳақида фикр юритамиз.\nКонфуций (Кун Цзи) Мав 551-йилда Хитойда туғилган. 479 йилда вафот этган. Унинг фалсафий қарашлари “Суҳбатлар ва мулоҳазалар” номли китобида баён этилган. Милоднинг бошларида бу фалсафий таълимот асосида Хитойда конфуцийлик дини вужудга келди. У Хан сулоласи хукмронлиги даврида давлат динига айланди.\nКонфуций фикрича, идеал аҳлоқли инсонлар жамиятдаги иллатларни бартараф этишлари ҳамда шаклланаётган янги жамиятни тўла қарор топтиришлари мумкин эди.\nКонфуцийчилик таълимотида Осмон худо деб тан олинган. Инсон тақдири ана шу самовий қудратга боғлиқ. Бу дин таълимоти марказида инсон, унинг ақлий, маънавий қиёфаси, оламдаги ҳамда жамиятдаги ўрни, вазифаси муаммолари туради. Чунки, жамиятни қандай бўлиши инсонлар ҳатти харакатига ҳам боғлиқ. Шунинг учун Конфуций камолотга етган инсон идеалини (Цзюнь-Цзы) яратган ва барча фуқаролар ана шу идеал инсондай бўлишга интилиши зарур деб ҳисоблаган.\n^ Конфуций тасаввур этган идеал инсон энг муҳим икки фазилат-инсонпарварлик ва ўз бурчини хис этишга эга бўлиши лозим эди.\nИнсонпарварлик қонуни (Жень) Осмон юборади. Жамият аъзолари уни ўрганиб олишлари учун аҳлоқ меъёрларига (Ли) қоидаларига, анъанавий урф-одат, маросимларга амал қилиши лозим. Ли- тартиб, қоида деган маънони билдиради. Ли бўлмаса тартиб бўлмайди, демак жамият ривожланмайди.\n“Одамлар-ижтимоий келиб чиқиши ёки жамиятдаги мавқеи эмас, балки юксак билими, қобилияти, одамийлиги, адолатгўйлиги, бурчни хис этиши, фарзандлик иззат ҳурмати каби юксак маънавий фазилатларга эга бўлиш орқали камолотга етишиши мумкин”- дейди Конфуций.\nКонфуций фикрича жамиятнинг барқарор тараққиёти биринчи навбатда давлат амалдорларининг қандай тайёрланишига боғлиқ эди. Унинг фикрича, давлат, амал мансабларига қабул қилишда бўлажак ходимнинг ижтимоий келиб чиқиши хисобга олинмаслиги керак. Ким бўлишдан қатъий назар, биринчи ўринга қобилият ва аҳлоқ қўйилиши зарур эди.\n^ Суқротнинг фалсафий таълимоти ҳақида.\nСуқрот мил.ав. 469-399 йилларда яшаб ижод этган қадимги грек файласуфи. Афинада туғилган. Фалсафа тарихидан маълумки аслида Суқрот ҳеч қандай асар қолдирмаган. Унинг таълимоти ҳақида ундан кейин яшаган муаллифлар хусусан Платон ва Аристотель берган маълумотлар орқали бизгача етиб келган.\nСуқрот таълимотида сўнги авлодларни айниқса ўрта аср мутафаккир-ларининг диққатини ўзига тортган нарса-унинг рационализмидир.\nРационализм- (лотинча “ақл” сўзидан олинган) фалсафадаги йўналиш бўлиб, ақл, билим, дунёни билишнинг ва одамлар юриш туришининг ягона асоси деб эълон қилади. Бу албатта ўрта асрларда хукм сурган диний фанатизм билан солиштирганда инқилобий қараш бўлган. Суқрот инсон ақлига, фикр юритишни тарбиялаш ва мукаммаллаштиришга ҳамда ақл фаолиятига таянувчи ахлоққа алоҳида аҳамият беради.\nСуқрот назарида билим бу умум (умумият) ҳақидаги тушунчалардан иборат бўлиб, таърифлаш ёрдамида қўлга киритилади. (Тингловчи диққатини айниқса ушбу қоидага жалб қилиш керак, чунки ҳар бир предметни моддий маданият буюмига, ижтимоий ходиса, тарихий воқеалар, жараёнларга тингловчи мустақил таъриф бера олсагина у ўз билимларини бошқаларга етказа олади).\nЯна Суқротга қайтамиз. Хақиқий таърифлаш ва тушунча яъни хақиқат мунозара ёрдамида савол-жавоб жараёнида аниқланади.\n“Ҳақиқат мунозара, бахс орқали қўлга киритилади”- деган машҳур афоризм Суқротга тегишли эканлигини биламиз. Суқрот ҳаммага маълум ва\nмашҳур ақидаларга танқидий муносабатда бўлишга доим ўз фикрини мунозарада аниқлашга янада чуқурлаштиришга чақиради.\nСуқрот, аҳлоқ, айниқса амалий аҳлоқ (амалий аҳлоқ, миллат аҳлоқи, умуминсоний аҳлоқ, касбий аҳлоқ ва ҳоказолар) масалаларга катта эътибор бериб, қатор аҳлоқий категорияларнинг таърифини берган. Унинг фикрича ҳеч ким ўзича, ўз хохишига ёмон бўлмайди. Суқрот дунёдаги ҳар қандай ёмонликнинг илдизи нодонликда, билимсизликда, бехабарликдадир деган хулосага келади. Бундай хулоса инсоният ҳаётидаги жуда кўп нохуш ходисаларнинг бош сабабини тушуниб олишга ёрдам берувчи мухим хулосадир. Бу хулосани Суқротнинг ўзи “ёмонлик- нодонликдандир, ёвузлик- нодонликдандир, ёлғон- нодонликдандир”- деб ифодалайди. Ёвузлик ва ёмонликни йўқотмоқ учун одамлар ўзларидаги нодонликни қуритмоқлари керак. Суқрот бу фикрни ҳам жуда чиройли ҳикмат тарзида ифодалайди: “Дунёни силжитмоқ истаган одам аввал ўзини силжитсин!”.\nСуқрот ҳақидаги маълумотларни якунлаб, шуни айтиш лозимки, унинг рационализм, билишнинг ақлга асосланиши тўғрисидаги ҳамда билимга (асосланувчи) таянувчи аҳлоқ ҳақидаги фикрлари Ўрта аср Шарқида диний ақидаларга қарши инсон тафаккурини эркинлиги учун олиб борилган курашда муҳим аҳамиятга эга бўлди.\nКонфуций ва Суқротнинг қоялари юксак ижтимоий мазмунга эга бўлгани, жамиятнинг тараққиёт йўлидаги эзгу интилишларини акс эттиргани боис умуминсоний ҳақиқатга айланди.\n2. Тарих тажрибаси шундан далолат берадики дунёда икки куч- бунёдкорлик ва бузғунчилик ғоялари ҳамиша ўзаро курашади.\nБунёдкор ғоя-нима? Бунёдкор ғоя кўп миллионли халқни бирлаштириб фаровонликка олиб келади, маданият, маънавиятни ривожлантиради. Тарихда бунга мисоллар жуда кўп. Сизга маълумки мўғиллар XII аср бошларида бутун Мовороуннахрни босиб олиб, гуллаб-яшнаган боғу-роғларни пайхон қилди, дунёга машхур шаҳарларни вайрон қилди. Ислом динини иккинчи маркази ҳисобланган Бухоро вайрон қилиниб, муқаддас китоблар ёқилди, қимматбаҳо китоблар сақланган сандиқлар эса мўғил отлари учун охур сифатида ишлатилди. Мўғилларнинг 150 йиллик хукмронлик йилларидан мақтангудек ҳеч нарса қолмади.\nСоҳибқирон Амир Темур пароканда юртни мўғиллар зулмидан озод қилиб, мамлакатни бирлаштирди ва марказлашган, бутун дунё тан олган буюк давлатга асос солди. Қирқ йил давом этган мустаҳкам тинчликни таъминланди. Бунинг натижасида деҳқончилик, хунармандчилик, савдо-сотиқ ривожланди. Дунёдаги донғи кетган йирик шаҳарлар, масжид-мадрасалар, карвонсаройлар қурдирди. Илм-фан, маориф ва маданият ривож топди. Натижада темурийлар даври тарихи, маданияти ва маънавияти деб аталган даврга асос солди. Буларнинг барчаси Соҳибқирон ёйган эзгу ғоялар натижаси эди.\n3. Ёвуз ғоя ва мафкураларнинг энг кўп тарқалган шакли ақидапарастликдир. Европада фундаменталистлар деб аталади. Бу сўз лотинчада “асос” ёки “пойдевор” маъносини англатади.\nДиний фундаментализм, яъни ақидапарастлик кўр-кўрона ишонишга эътиқодга асосланган далилсиз, исботсиз қоидага, ишонч билан айтилган\nфикрга ёки қаттиқ ишонилган мулохазага асосланади. Диний эътиқод шаклланишининг бошланғич даврида белгиланган барча йўл-йўриқларнинг қатъий ва оғишмай бажарилишини талаб қиладиган диний оқимлар қарашларидир.\nМаълумки, Ислом дини асосан икки йўналишдан иборат: суннийлик ва шиалик. Жаҳондаги 1,2 млрд мусулмонларнинг 92,5%ни ташкил қилади. Суннийлик тарафдорлари дунёни 120 га яқин мамлакатида яшайди, қолганлари шиалар.\nСуннийлар Қуръони Карим ва сунна (Муҳаммад алайҳиссалом ҳадислари)га эътиқод қиладилар. Суннийликда 4 та диний ҳуқуқ мазҳаби бўлиб, улар: Ханафий (Абу Ханифа ан Нўмон 699-767), Ханабалий (ибн Ҳанбал 780-795); Моликий (Молик ибн Анас 721-795) ва Шофеъиййа (Абу Абдулло Муҳаммад ибн Идрис аш Шофеъиййа 767-820) мазҳабларидир. Дунёдаги мусулмонлар мазхаблар бўйича қуйидагича бўлинган: ханафийлар-47% шофеъиялар-27% маликийлар-17%, ханбалийлар-1,5%. Қолган 7,5% шиалар, ибодийлар ва хорижийларни ташкил қилади.\nХанафий- Ироқда вужудга келиб, Ислом дини тарқалган барча мамалакатларда шу жумладан Хуросон ва Мовороуннахрда ҳам кенг ёйилган. Бурхониддин Марғинонийнинг “Ҳидоя” тўплами бу мазхабнинг асосий қўлланмаси сифатида танилган.\nХанафий қонунлари нисбатан юмшоқроқ ва қулайроқлиги, халқларнинг махалий анъаналарини эътиборга олганлиги сабабли кенг ёйилган. У ўзининг мўътадиллиги ва бағрикенглиги билан сиёсий-иқтисодий, илмий-маданий юксалишга қулай шароитлар яратиб келган.\nХанафий мазхаби ўз тарихий тараққиётининг бошқа босқичларида мусулмонларнинг хамжихатлиги, ўзаро иноқлиги ва бирлигини таъминлаш учун курашиб келган. Бошқача қилиб айтганда, мусулмон жамоаси орасида ҳар қандай фирқачиликка яъни қавмнинг диний эътиқод белгилари бўйича гурухларга бўлинишига қарши бўлган.\nХанбалийлик диний масалаларида эркин фикр юритишга қаршилигига, ҳуқуқ тизимини ўрта торлиги, ҳар қандай кўринишдаги “янгиликка” қаршилиги ва шариат аҳкомларига риоя этишда қатъий мутаасифлиги билан ажралиб туради. Бу мазхаб тарафдорлари Қуръон ва хадисларни эркин талқин этиш йўлидаги ҳар қандай уринишларни қоралайдилар. Шунинг учун ҳам бу мазхаб кенг тарқалмаган XII асрда мустақил мазхабга айланган. Бироқ, кейинги асрларда яна ҳам камайган. XVIII асрга келиб ваххобийлар ханбалий тарафдорлари бўлиб чиқдилар.\nХанбалий мазхабига эътиқод қилувчилар хозир асосан Саудия Арабистон худудида яшайдилар. Ваххобийлар харакати сунъий мазхабларнинг энг кичиги бўлган ханбалилик ичидан ўсиб чиққан, дунёвий қадриятларга нисбатан ўта муросасиз диний-мафкуравий оқимдир.\nИслом тарқалган худудларнинг ҳаммасида ижтимоий-иқтисодий муҳит бир хил эмас эди. Турли-туман анъаналар, асрлар бўйи яшаб келган урф-одатлар мавжуд эдики, улар ўз худудларидаги шароитга мос келмаслиги табиий эди. Шунинг учун Ханбализм оқимини Арабистон Я.Они қўшнилари ҳам қабул\nқилмади. Бу оқим тарафдорлари турли усуллар билан, хатто жангарилик йўли билан уни ислом мамлакатларига ёйишга ҳаракат қилмоқдалар. Аслини олганда\nханбализм фундаментализмни, ақидапарастлик ваҳҳобийликни, ваҳҳобийлик эса диний экстремизмни келтириб чиқарди.\nАқидапарастлик, диний экстремизм ҳамма даврда ҳам жамият учун, тараққиёт учун бирдек хатарлидир.\nЎрта асрларда Ғарбдаги ақидапарастлик мафкураси бўлган инкивизиция черковнинг хукмронлиги ҳур фикрга, тараққиётга тўсиқ бўлганлигини кўрамиз. Масалан: Галилей ва Коперниклар қаттиқ таъқибга учраган бўлса, Жодано Бруно жаҳолат қурбони бўлди. Бу буюк инсонлар нима сабабдан таъқибга дучор бўлганлар.\n^ Коперник Николай (1473-1543)\nПольшадаги Торун шаҳрида туғилган. Дастлаб ўз Ватанида, сўнг Италия университетида таълим олган. Милодий II асрда Птоломей Ер олам маркази эканлиги ҳақидаги таълимотни яратди. У ер атрофида Қуёш, Ой сайёралари ва юлдузлар айланиб юради деб уқтирди. Унинг таълимоти черков намоёндаларига маъқул келган. Птоломей фикрига ким қарши бўлса таъқибга учраган.\nКоперник Птоломей фикрини рад этиб, ер ўз ўқи атрофида ҳамда Қуёш атрофида ҳам ҳаракатланиб, бир йилда бир марта уни тўлиқ айланиб чиқишини бошқа сайёралар ҳам ер каби Қуёш атрофида айланишини исбот этди. У олам марказида ер эмас Қуёш туради деган илмий қарашни исботлади. Ер ҳам оддий сайёра экан. Бу кашфиёт дунёни тузилишини билишда инсоният олға ташлаган қадам бўлди. Бироқ, Коперник умрининг охиригача имкивизиция таъқибида яшади, ўзининг оламнинг тузилиши ҳақидаги асарини ўлимидан бир неча кун аввал босиб чиқарди.\n^ Бруно Жордано (1548-1600)\nБуюк Итальян олими. Бруно Коперник таълимотини давом эттирди. Ҳаёт фақат ердагина мавжуд эмаслигини, олам чексизлигини, кўплаб оламлардан иборатлигини тушуниб етди ва бошқаларга ҳам тушунтирди. Черков руҳонийларини қаттиқ таъқибига қарамай ўз фикридан қайтмади.\nУни қамоққа олиб зиндонга ташладилар. 8 йил зиндонда ётиб ҳам ўз эътиқодидан қайтмади. Шундан сўнг инкивизиция суди “қон тўкмай” ўлдиришга ҳукм қилди. Бу “гулханда ёқилсин” дегани эди. 1600 йил феврал ойида гулханда ёқилди.\nТоки дунёда тараққиётга интилиш, бунёдкорлик хисси бор экан жамиятда илғор ғоялар туғилаверади. Бузғунчи ғояларнинг вужудга келишига эса вайронкор интилишлар сабаб бўлади.\nШундай экан, уларга қарши курашга тайёр туриш, ёшларни зарарли ғоялардан асраш доимо хушёр ва огоҳ бўлиб яшамоқ ҳаётнинг асосий зарурати бўлиб қолаверади.\nXIX аср бошларида Францияда император Наполеон шахсига сиғинишни бошлаб берган унинг офицери Шовен номи билан боғлиқ шовинизм ғоялари пайдо бўлди. Кейинчалик эса муайян шахс ёки миллатни бошқалардан устун қўядиган, уни мутлоқлаштирадиган мафкуравий ақидага айланди.\nТарихий тажрибага асосланиб, бу ходисани муайян кучлар ва давлатлар томонидан сиёсий, мафкуравий ва иқтисодий хукмронлик деб ёки\nмиллатлараро ва давлатлараро, минтақавий муносабатларда унга интилиш деб таърифлаш мумкин.\nТарихий тажриба шуни кўрсатмоқдаки, шовинизм авторитар тузумлар ўрнатилиши ва мустаҳкамланишини рағбатлантиради, шафқатсиз диктатурага олиб боради. Чунки бўйсундирилган ва қарам халқларнигина эмас, балки бир қисми муқаррар равишда бундай сиёсий йўлга қарши чиқадиган ўз аҳолисини хам бошқача шароитда итоаткорликда сақлаб туриш мумкин бўлмайди.\nШовинизмнинг тарихан халокатли эканлигига сабаб шуки, хаддан ташқари кучайиб кетган ва айниқса, ўз миллий мумтозлигига ишонишга асосланган буюк давлатчилик зўравонлик асосига кўрилганлигидадир.\nБу эса, буюк давлатчилик шовинизми ва агрессив миллатчиликни ифода этувчи давлатларнинг ўзида кўплаб қурбонлар ва йўқотишларга олиб келади.\nШунинг учун айтиш мумкинки шовинизм пировардида давлатнинг ўзига зарба беради, унинг пойдеворини кучлансизлантиради, ички зиддиятларни кучайтиради. У жамиятни парчалаб юборишга ва унинг учун оғир бўлган оқибатларни келтириб чиқаришга қодир. Масалан: Рим, Усмонийлар, Германия ҳамда Россия ва Совет империяларининг тақдирида бунга кўплаб мисоллар келтириш мумкин.\n4. Инсоният тарихига халқлар ва давлатлар, миллатлар ва жамиятларни юксалишга етаклаган ёки уларни таназзул ва ҳалокатга маҳкум этган турли хил ғоялар таъсир ўтказиб келган.\n5. Уруғ-аймоқчилик феодал муносабатларга хос ҳодисадир. Бу- қон-қариндошлик алоқалари билан боғланган одамларнинг бирлигидир. Уруғ жамоаси ўз бошлиғининг номи билан аталарди. У эса аъзолари учун энг обрўли одам хисобланар, уруғнинг манфаатларини жамоасига хомийлик қилар эди.\nЗамонлар ўтиб, одамлар ўртасидаги муносабатлар ўзгарди. Аммо қариндош уруғчилик муносабатлари изсиз йўқолиб кетмади.\nМаълум бир даражада қариндош- уруғчилик билан боғланган одамларнинг бир-бирларига мадад беришлари табиий бўлиб кўринади.\nЛекин қариндош-уруғчилик, ҳудудий ёки этник принциплар асосида давлат тузилмаларида ёки бошқа тузилмаларда тор гуруҳчилик манфаатлари билан иш кўрадиган, айнан шу манфаатларни биринчи ўринга қўядиган уюшмалар (кўпинча норасмий уюшмалар) умумий ишга, умумдавлат, умумхалқ манфаатларига зарар келтирган ҳолда шаклланиб, ўз мақсадларига эришиш учун аъзоларини мавжуд давлат, ҳокимият ва бошқа поғоналарда юқори кўтаришга ҳаракат қилар экан, бу ҳол хавфли бўлиб қолади. Ана шунда жамиятнинг барқарорлиги ва хавфсизлигига реал таҳдид солувчи маҳаллийчилик ва уруғ-аймоқчилик ҳақида гапиришга тўғри келади.\nДавлат тузилмаларида уруғ-аймоқ ва юртдошлар гуруҳлари этник белги асосида шаклланади. Уруғ-аймоқчиликнинг мақсади- ўз аъзоларини давлат ҳокимияти пиллапояларидан мумкин қадар юқори кўтаришдан иборат. Уруғ-аймоқчиликни ажратиб турувчи белги- унинг аъзоларининг бир жойда туғилганлигидир. Шуни назарда тутиш керакки, машғулот турларининг умумийлиги, маънавий манфаатлар, дунёқарашларнинг муштараклиги эмас, балки айнан туғилган жойнинг умумийлиги асосий белгидир. Минтақавий ўзлигини англаш, бошқача айтганда, одамларнинг фақат ўзлари туғилиб ўсган жой орқали ўзларини идрок этиши, аслини олганда, маҳаллийчилик ва уруғ-аймоқчилик учун этник- ижтимоий негиз бўлиб хизмат қилади. Аёнки, ҳозирги вақтда Марказий Осиёнинг баъзи жойларида миллий ўзлигини англашдан кўра, минтақавий ўзлигини англаш устунлик қиляпти, дейиш учун анча салмоқли асослар сақланиб қолмоқда.\nЮқорида кўрсатиб ўтилганидек, Марказий Осиёдаги туб халқларнинг вакилларини минтақанинг бешала давлатида ҳам учратиш мумкин. Мамлакатларимиз аҳолисининг кўпчилик қисми бир хил гуруҳлардан (ўзбеклар, қозоқлар, тожиклар, туркманлар, қорақалпоқлар, уйғурлар ва бошқалардан) таркиб топган бўлиб, уларнинг нисбати ўзгаради, холос. Республикаларнинг ҳар бирида жам бўлиб яшайдиган: Қозоғистонда ва Қирғизистоннинг Ўш вилояти жанубида, Тожикистоннинг Ленинобод вилоятида, Туркманистоннинг Тошҳовуз вилоятида ўзбеклар яшайдиган ҳудудлар, Тошкент ва Жиззах вилоятларида қозоқлар яшайдиган катта-катта майдонлар. Қозоғистоннинг шимолида асосан руслар яшайдиган вилоятлар мавжуд.\n6. Жамият тараққиётида турли мақсад ва муддаолар хилма-хил мафкуравий воситалар билан амалга оширилади.\nV. Гурухларда ишлаш:\nТингловчиларни 5 гурухга бўламан.\n1. Гурухга топшириқ.\n- Нима учун ҳар бир давлатга мафкура зарур?\n2. Гурухга топшириқ.\n- Бугунги кунда Ўрта Осиёга қандай мафкуравий тахдидлар мавжуд?\n3. Гурухга топшириқ.\nХХ асрда большевикларнинг ғалабасини таъминлаган ғоявий омиллар нимадан иборат эди?\n4. Гурухга топшириқ.\nФашизмни пайдо бўлишининг омиллари нимадан иборат?\n5. Гурухга топшириқ.\nМиллий мафкурани Ўзбекистон тараққиётидаги ўрни қандай?\nVI. Гурух иштирокчиларни фикрини тинглаш.\nVII. Дарс режаси бўйича ўқитувчини маърузаси.\nМиллий мафкура кенг халқ оммасининг манфаатларини, мақсад ва нарсаларини ифода этади. Мақсад ва муддаолар эса хилма-хил мафкуравий воситалар билан амалга оширилади. Инсоният, жамият хаётида танланган ғоявий йўналиш, миллий мафкура мухим аҳамият касб этади.\nМафкура бўлмаса одам, жамият, давлат ўз йўлини йўқотиш муқаррар. Ҳар қандай мафкура қуйидаги асосий мақсадларни кўзда тутади. (4-илова).\nVIII. Дарс якунларини чиқариш.\nМиллий мафкурани ёшлар, ўқувчилар қалби ва онгига қандай йўллар билан сингдириш лозимлигини (3- илова) орқали тушунтирилади.\n1. И.Каримов: Ўзбекистон XXI аср бўсағасида хавсизликка тахдид ва барқарорлик шартлари ва тараққиёт кафолотлари. 1998 йил.\n2. И.Каримов “Юксак маънавиятсиз келажак йўқ” (янгича фикрлаш ва ишлаш давр талаби. Т-5).\n3. И.Каримов “Жамиятимиз мафкураси халқни-халқ, миллатни-миллат қилишга хизмат этисин”.\n4. И.Каримов “Миллий давлатчилик, истиқлол мафкураси ва ҳуқуқий маданият тўғрисида”.\n5. Миллий истиқлол ғояси: асосий тушунча ва тамойиллар.\n6. Диний экстремизм ва фундаментализм: тарихи, мохияти ва бугунги хавфи.\n^ МИЛЛИЙ МАФКУРАНИНГ БОШ ҒОЯСИ\nОзод ва обод Ватан, эркин ва фаровон ҳаёт барпо этишдир\n^ МИЛЛИЙ МАФКУРАНИНГ\nхалқимиз ҳаётида қадим қадимдан бўлиб яшаш руҳининг устунлиги;\nжамоа тимсоли бўлган оила, махалла ва юрт тушунчаларининг муқаддаслиги;\nота-она, маҳалла-кўй умумий жамоатга юксак хурмат-эътибор;\nмиллатнинг ўлмас руҳи бўлган она тилига муҳаббат;\nкаттага – ҳурмат ва кичикка – иззат;\nсабр – бардош ва меҳнатсеварлик;\nмеҳр-муҳаббат, гўзаллик ва нафосат рамзи – аёл\nИнсон хақ ҳуқуқлари ва ҳур фикрлик\nДунёвий билимларга интилиш, маърифатпарварлик\nТурли миллат вакилларига ҳурмат ва улар билан баҳамжиҳат яшаш\nЎзга халқларнинг илғор тажрибалари ва ва маданиятини ўрганиш ва ҳоказо\nИжтимоий иқтисодий асослари\nҲар бир оила ва фуқарони фарозон турмушга эришишга\nҲар бир инсонни шахсий манфаат-ларини Ватан манфаатлари билан ўзаро уйғунлаштириб яшашга ундайди\n“Ҳар бир фуқаронинг бўлган жамиятнинг фаровон-лигидир” ғоясини илгари сура.\n^ МИЛЛИЙ ИСТИҚЛОЛ МАФКУРАСИНИНГ\n^ ҚАДИМИЙ ОБИДАЛАР\n^ МИЛЛИЙ ҚАХРАМОНЛАР\nДунёвий билимлар, жаҳон фалсафаси дурдоналари\nАлишер Навоийнинг комил инсон ҳақидаги фалсафий мушоҳадалари\nХоразмийнинг дунёвий кашфиётлари\n^ Фаробийнинг адолатли жамият ҳақидаги таълимот\nБерунийнинг ижтимоий- ахлоқий қарашлари\nИбн Синонинг дуализм таълимоти\n^ Асримиз бошидаги маърифатпарвар зиёлилар фаолияти\nИнсоният тарихи ғоялар тарихидир\nҒоя-инсон тафаккурлари махсули\n^ Бунёдкор ғоялар\nТараққиёт ва ҳ.к.\nБольшевизм ва ҳ.к.\n^ Миллий ғоя – инсон ва жамият ҳаётига маъно- мазмун бахш этадиган, уни эзгу мақсад сари етаклайдиган фикрлар мажмуидир\nМуайян бир ғоя дастлаб бирон бир шахснинг онгида пайдо бўлади. Айни пайтда у юксак ижтимоий мазмунга эга бўлгани, жамиятнинг тараққиёт йўлидаги эзгу интилишларини акс эттиргани боис умуминсоний хақиқатга айланади.\nМафкура муайян ижтимоий гурух, ижтимоий қатлам, миллат, давлат, халқ ва жамиятнинг эҳтиёжлари, мақсад муддаолари, манфаатлари, орзу интилишлари ҳамда уларни амалга ошириш тамойилларини ўзида мужассам этадиган ғоялар тизимидир.\nҒоянинг тарихий шакллари ва кўринишлари\n^ Плюрализм-оламнинг асосида кўп нарсалар ётиши ҳақидаги ғояларни илгари сурувчи таълимот\nМонизм- оламнинг асоси битта дея таълим берувчи йўналиш\nИдеализм-олам ва одамнинг яралиши, борлиқнинг яшаши ва ривожланиш ҳусусиятлари, борлиқ ҳамда йўқлик масалаларида руҳий ва илоҳийлик тамойил-ларини устувор деб билиш, мутлақлаштириш\n^ Дуализм-оламнинг ибтидоси ҳам руҳий-илоҳий, ҳам моддий асосга эга эканлиги ҳақидаги таълимот\nМатериализм-одам ва одамнинг яралиши, бор-лиқнинг яшаши ва ривожланиш хусусиятлари, борлиқ ҳамда йўқлик масалаларида модда (материал) ва унинг хиссаларини устувор деб билиш, мутлақлаштириш.\n“^ Миллий маънавий тикланиш концепцияси”\nХаққоний тарих, урф-одатлар, анъаналар, миллий фазилатлар, диний қадриятларни тиклаш\n^ Миллат маънавия-тини\nВатан-парварлик билмдонлик инсон-парварлик\nБошқа миллат вакиллари\nсоний қадрият-лар билан бойитиш\nМиллий маданиятлар (тил,дин,алоқалар урф одатлар)ни ривожлантириш\nШунинг учун ҳам экстремизм ва терроризм бутун жаҳон афкор оммаси, прогрессив кучлари томонидан қораланмоқда. XXI аср бошида инсоният...


“Металлург” “Бунёдкор” ёшларини мағлуб этди » Скачать музыку бесплатно новинки музыки 2016-2017\nКомментариев: 0 Просмотров: 273 Дата: 17-01-2016, 11:40 Янги мавсумга ҳозирлик кўраётган Бекободнинг “Металлург” жамоаси кеча пойтахтимизда “Бунёдкор” жамоаси ёшлар таркибига қарши назорат учрашувини ўтказди ва 2:1 ҳисобида ғалаба қозонди. Ўйин “Бунёдкор” академияси майдонида бўлиб ўтди. Қўқонликларга қарши ўйинда бўлгани каби “Металлург” устозлари бу сафар ҳам машғулотларда қатнашаётган барча футболчиларни синаб кўришди. Биринчи таймда асосий таркиб ўйинчилари фаолият юритишган бўлишса, иккинчи таймда ёшлар таркиби аъзолари катта эътибор қаратилди. Ўйинда биринчи бўлиб ҳисобни мезбонлар очишди. Бекободликларнинг ҳимоядаги эҳтиётсизлигидан унумли фойдаланган Ҳикмат Эргашев шогирдлари олдинга чиқиб олишди. Бу вазиятда асосий таркиб билан хориж йиғинига кета олмай қолган Шокир Зуагининг маҳоратини ҳам алоҳида таъкидлаб ўтиш лозим. Аммо маҳорат ва тажриба борасида устунликка эга бўлган “Металлург” тезда ўз сўзини айтди. Биринчи бўлимнинг ўзидаёқ “Металлург” ҳисобни тенглаштириб олди. Жарима майдонига кирмасдан берилган зарба гол билан якунланди. Гол муаллифи Дилмурод Каримов бўлди. Иккинчи таймда ҳам суръатни бўшаштирмаган бекободликлар кўплаб имкониятларга эга бўлишган эрса-да, улардан фақат биттаси дарвозанинг ишғол этилиши билан якунланди. Чап қанотдан ҳужумни Мурод Тошматов бошлаб берди ва унинг жарима майдонига юқорилатиб етказиб берган тўпига Зоҳид Абдуллаев биринчи бўлиб етиб келди ва боши билан тўпнинг йўналишини ўзгартирди – 2:1. Бу ҳисоб ўйин охиригача ўзгармасдан қолди. “Металлург” кейинги назорат учрашувини 19 январь куни “Машъал” жамоасига қарши ўтказади. “Металлург” – “Бунёдкор” (ёшлар) – 2:1 (1:1). Ҳакамлар: Игорь Гармашов, Баҳодир Баҳромов, Олим Абдувосилов. “Металлург”: Зафар Сафоев (Тимур Тўйчибоев, 75), Мирғиёс Сулаймонов, Ҳикмат Ҳошимов (Жасур Аҳмедов, 46), Даврон Каримқулов (Улуғбек Худоёров, 46), Мурод Тошматов, Дилмурод Каримов(Суннатилла Эрматов, 65), Дониёр Одилов (Улуғбек Боқиев, 46), Саид Абдужабборов(Озод Комилов, 60), Руслан Вагапов(Сирож Тошпўлатов, 65), Аюбхон Нўъмонов (Сардор Расулов, 40), Зоҳид Абдуллаев. Категория: Спорт Нашли ошибку?


Мексибат – medu.uz – Дорилар ҳақида маълумотлар ўзбек тилида\nHome Йўриқномалар Мексибат\nПрепаратнинг савдо номи: Мексибат® (Mexibat®)\nТаъсир этувчи модда (ХПН): этилметилгидроксипиридин сукцинати\nДори шакли: инъекция учун 5% ли эритма\n2 мл ли 1 ампула қуйидагиларни сақлайди:\nэтилметилгидроксипиридин сукцинати – 100 мг;\nинъекция учун сув – 2 мл гача\n5 мл ли 1 ампула қуйидагиларни сақлайди:\nэтилметилгидроксипиридин сукцинати – 250 мг;\nинъекция учун сув – 5 мл гача.\nФармакотерапевтик гуруҳи: антиоксидант восита\nАТХ коди: N07XX\nЭтилметилгидроксипиридин сукцинати антигипоксик, антистрессор, ноотроп, тиришишга қарши ва анксиолитик таъсир кўрсатади.\nПрепарат турли шикастловчи омилларнинг (шок, гипоксия ва ишемия, бош мияда қон айланишини бузилиши, алкоголь, антипсихотик воситалар – нейролептиклар билан интоксикация) таъсирига нисбатан организмнинг чидамлилигини оширади.\nЭтилметилгидроксипиридин сукцинатининг таъсир механизми унинг антиоксидант, антигипоксант ва мембранопротектор таъсири билан боғлиқ.\nЭтилметилгидроксипиридин сукцинати бош миянинг қон билан таъминланишини ва метаболизмини яхшилайди, қоннинг реологик хусусиятларини ва микроциркуляцияни яхшилайди, тромбоцитларнинг агрегациясини камайтиради. Гемолизда қон хужайраларининг (эритроцитлар ва тромбоцитлар) мембрана тузилмаларини барқарорлаштиради. Гиполипидемик таъсирга эга, паст зичликдаги липопротеинларнинг ва умумий холестериннинг миқдорини камайтиради.\nАнтистрессор таъсири стрессдан кейинги хулқнинг сомато-вегетатив бузилишларни меъёрлашишида; уйқу-тетиклик циклларини, таълим олиш жараёнлари ва хотирани бузилишини тикланиши; бош миянинг турли тузилмаларида дистрофик ва морфологик ўзгаришларни пасайишида намоён бўлади.\nЭтилметилгидроксипиридин сукцинати абстиненция синдромида яққол антитоксик таъсирга эга. Ўткир алкоголь интоксикациясида неврологик ва нейротоксик кўринишларни бартараф қилади, хулқ, вегетатив фаолиятларни бузилишини тиклайди, шунингдек этанолни узоқ муддат истеъмол қилиш ва уни бекор қилиш оқибатидаги когнитив бузилишларни бартараф қилади. Этилметилгидроксипиридин сукцинатининг таъсири остида транквилизатор, нейролептик, антидепрессив, ухлатувчи ва тиришишга қарши воситаларнинг таъсири кучаяди, бу уларнинг дозаларини ва мос равишда ножўя самараларини камайишига олиб келади.\nЎткир панкреатитда эндоген интоксикацияни ва ферментатив токсемияни камайтиради.\nЭтилметилгидроксипиридин сукцинати меъда-ичак йўлларидан тез сўрилади, ярим сўрилиш даври (Т1/2) 0,08-0,1 соатни ташкил этади.\nЭтилметилгидроксипиридин сукцинати 400-500 мг дозаларда қабул қилинганида плазмада Сmax 0,45-4,0 мкг/мл ни ташкил қилади.\nАъзолар ва тўқималарда тез тақсимланади.\nПрепарат мушак ичига юборилганидан кейин плазмада 4 соат давомида аниқланади. Организмда препаратнинг тутилиш вақти 0,7-1,3 соатни ташкил қилади.\nОрганизмдан тез асосан глюкурон билан конъюгацияланган шаклда, аҳамиятсиз миқдорда эса – ўзгармаган кўринишда сийдик билан чиқарилади.\nБош мияда қон айланишини ўткир бузилиши;\nатеросклеротик генезли енгил когнитив бузилишлар;\nхавотирлик, невротик, неврозга ўхшаш ҳолатлар;\nўткир ва сурункали ЮИК (мажмуавий даволаш таркибида);\nII тип қандли диабетда оёқларнинг ангиопатияси (мажмуавий даволаш таркибида);\nхимиотерапиядан кейинги давр (мажмуавий даволаш таркибида);\nалкоголизмда неврозга ўхшаш ва вегето-томирли бузилишлар устунлиги билан кечувчи абстинент синдромини бартараф этиш;\nантипсихотик воситалар билан ўткир заҳарланиш;\nмажмуавий даволашда қорин бўшлиғининг ўткир йирингли-яллиғланиш жараёнларида (ўткир панкреатит, перитонит) қўлланади.\nИнъекция учун эритма мушак ичига ёки вена ичига (оқим билан ёки томчилаб) юборилади. Инфузия учун эритма тайёрлаш учун препаратни натрий хлоридининг изотоник эритмасида суюлтириш керак.\nДоза патология ва пациентнинг ҳолатини оғирлигига қараб шахсий равишда танланади. Бошланғич доза 50-100 мг суткада 3 марта, терапевтик самара олингунича доза аста-секин оширилади. Максимал суткалик доза – 800 мг ни ташкил этади.\nМексибат оқим билан секин, 5-7 минут давомида, томчилаб – минутига 40-60 томчи тезлик билан юборилади.\nБош мия қон айланишининг ўткир бузилишларида Мексибат мажмуавий даволашда биринчи – 2-4 кунлари 200-300 мг дан суткада 1 марта вена ичига томчилаб, сўнгра 100 мг дан суткада 3 марта юборилади. Даволаш курси давомийлиги 10-14 кунни ташкил қилади.\nДисциркулятор энцефалопатиянинг декомпенсация босқичида Мексибат вена ичига оқим билан ёки томчилаб 100 мг дозада суткада – 2-3 марта, 14 кун давомида, сўнгра – суткада 100 мг дан навбатдаги 14 кун давомида мушак ичига юборилади.\nДисциркулятор энцефалопатияни олдини олиш курсини ўтказиш учун препарат 100 мг дозада суткада 2 марта 10-14 кун давомида мушак ичига буюрилади.\nЕнгил когнитив бузилишларда кекса ёшдаги пациентларга Мексибат суткада 100-300 мг дозада 14-30 кун давомида мушак ичига буюрилади.\nМиокард инфарктини даволашда анъанавий даволаш фонида Мексибат мушак ичига ёки вена ичига тана вазнига 2 мг/кг дан суткада 3 марта юборилади. Суткалик доза тана вазнига 6-9 мг/кг ни ташкил қилади. Препарат 14 сутка давомида юборилади. Биринчи 5 суткада максимал самарага эришиш учун препарат вена ичига, навбатдаги 9 суткада – мушак ичига буюрилади. Этилметилгидроксипиридин сукцинатини парентерал юбориш тугаганидан кейин эришилган самарани тутиб туриш учун таблетка кўринишида – 0,125 г суткада 2-3 марта 2 ой давомида қабул қилишни давом эттириш тавсия қилинади.\nОнкологик беморлар орасида (масалан, сут безининг ракида, лимфогранулематозда, бачадон бўйнининг ракида) химиотерапиянинг биринчи курси тугаганида этилметил-гидроксипиридин сукцинати суткада 400 мг дозада 10 кун давомида, кейинги 375 мг дозада (3 капсула/таблетка) 3 ҳафта давомида капсула ёки таблетка шаклига ўтиш билан буюрилади.\nПациентлар орасида оёқлар ангиопатияси бўлган II тип қандли диабетли беморларга Мексибат мушак ичига ва/ёки перорал буюрилади. Препаратнинг дозаси касалликнинг оғирлигига боғлиқ. Ўртача 100 мг Мексибат суткада 1 марта 10 кун давомида мушак ичига юборилади; кейинчалик препаратни 1 капсула/таблеткадан (100-125 мг) суткада 2-3 марта 1 ой давомида перорал қабул қилишга ўтилади.\nАлкоголли абстиненция синдромида Мексибат 100-200 мг дозада суткада 1-2 марта вена ичига томчилаб ёки суткада 2-3 марта мушак ичига 5-7 кун давомида юборилади.\nАнтипсихотик воситалар билан ўткир заҳарланишда Мексибат суткада 50-300 мг дозада 7-14 кун давомида вена ичига юборилади.\nҚорин бўшлиғининг ўткир йирингли-яллиғланиш жараёнларида (ўткир некротик панкреатит, перитонит) Мексибат биринчи суткада операциядан олдин ҳам, операциядан кейинги даврда ҳам буюрилади. Препаратнинг дозаси касалликнинг шакли ва оғирлигига, жараённинг тарқалганлигига, клиник кечишининг вариантларига боғлиқ.\nЎткир шишли (интерстициал) панкреатитда Мексибат 100 мг дан суткада 3 марта вена ичига томчилаб ёки мушак ичига буюрилади.\nНекротик панкреатитнинг енгил шаклида Мексибат 100-200 мг дан суткада 3 марта вена ичига томчилаб ва мушак ичига буюрилади.\nНекротик панкреатитнинг ўрта оғирликдаги шаклида – 200 мг дан суткада 3 марта вена ичига томчилаб юборилади.\nНекротик панкреатитнинг оғир шаклида – биринчи суткада 800 мг дозада, 2 марта юбориш тартибида, кейинчалик 300 мг дан суткада 2 марта, суткалик дозани аста-секин пасайтириш билан буюрилади.\nНекротик панкреатитнинг ўта оғир шаклида бошланғич доза панкреатик шокнинг кўринишлари турғун бартараф қилингунича суткада 800 мг ни ташкил қилади, ҳолати турғун бўлганида 300-400 мг дан суткада 2 марта вена ичига томчилаб, суткалик доза аста-секин пасайтириш билан буюрилади.\nПрепаратнинг даволаш курси фақат турғун клиник-лаборатор самара бўлганидан кейин аста-секин тугатилади.\nКўнгил айниши, оғизни қуриши, аллергик реакциялар, уйқучанлик.\nЖигар ва буйрак фаолиятини ўткир бузилишлари; болалар; ҳомиладорлик; лактация даври; препаратга юқори сезувчанликда қўллаш мумкин эмас.\nБирга қўлланганида Мексибат бензодиазепиннинг ҳосилалари анксиолитикларнинг, паркинсонизмга қарши (леводопа) ва тиришишга қарши (карбамазепин) воситаларнинг таъсирини кучайтиради.\nЭтил спиртининг токсик таъсирини камайтиради.\nДаволаш вақтида автотранспортни бошқариш ва диққатни юқори жамлашни ва психомотор реакцияларнинг тезлигини талаб қилувчи потенциал хавфли фаолиятни бажаришда эҳтиёткорликка риоя қилиш керак.\nУйқучанлик ривожланиши мумкин.\nИнъекция учун 5% ли эритма 2 мл дан ампулаларда. 10 ампуладан ПВХ плёнка контур уяли ўрамда. 1 контур уяли ўрам картон қутида.\nИнъекция учун 5% ли эритма 5 мл дан ампулаларда. 5 ампуладан ПВХ плёнка контур уяли ўрамда. 1 контур уяли ўрам картон қутида.